Dom kulture Rekovac u novom ruhu gaji staru tradiciju | Levačke Novine\nDom kulture Rekovac u novom ruhu gaji staru tradiciju\nU Pomoravskom okrugu, a u jednom od najlepših krajeva Srbije poznatom kao Levač, davne 1948. godine sagrađena je zgrada Doma kulture Rekovac kako bi se obezbedio prostor za kulturne aktivnosti meštana ove opštine.\nU samoj ustanovi su se realizovale mnoge manifestacije i priredbe u kojima su učestvovali ne samo Rekovčani već i stanovnici iz 32 okolna sela. Kako su godine prolazile, zgrada je sve više propadala, a sredstava za rekonstrukciju nije bilo. Stanje Doma kulture u poslednjih nekoliko godina bilo je skoro pred rušenjem, ali rekonstrukcijom i obnovom koju je finansirala Evropska unija (EU) preko programa EU PRO, ova ustanova dobila je novi život.\nKažu da kultura jednog naroda ne može opstati bez očuvanja tradicije i narodnih običaja. Meštani opštine Rekovac dugi niz godina čuvaju tradiciju zahvaljujući radu Doma kulture. Nakon više od 70 godina, od kada ova ustanova postoji, ona je dobila novi sjaj i renovirani prostor koji će biti dostupan stanovništvu, ali i generacijama koje dolaze.\nNa rekonstrukciju Doma kulture Rekovčanke i Rekovčani su dugo čekali. Na samoj zgradi je bilo vidljivih oštećenja, od podova, zidova, hodnika i toaleta. Potrebna investicija za obnovu bila je velika, stoga je trebalo dosta vremena da se stvore uslovi za adaptaciju ove ustanove. „Zgrada Doma kulture praktično je jedino mesto u kome se organizuju kulturna dešavanja za celu teritoriju opštine Rekovac. Krovna konstrukcija je bila dosta loša, prokišnjavalo je u samoj sali, u holu i drugim prostorijama gde su se odvijale razne manifestacije. Stolice su bile stare i zapuštene i cela zgrada je zahtevala jednu detaljnu rekonstrukciju“, navodi Srećko Stanković, savetnik u službi za lokalno ekonomski razvoj opštine Rekovac i dodaje: „Iz tih razloga smo pokrenuli izradu projektne dokumentacije i konkurisali na javni poziv programa EU PRO kako bismo dobili bespovratna sredstva Evropske unije za rekonstrukciju. Zahvaljujući ovoj donaciji, zgrada je dobila potpuno drugačiji izgled. Krov je promenjen, zamenjena je stolarija, urađena izolacija, renoviran je ceo sanitarni blok. Sada su omogućeni svi uslovi da se u našem Domu kulture organizuju brojne manifestacije koje će promovisati kulturni potencijal naše opštine i brojne talente naših sugrađana“.\nUz donaciju Evopske unije koju je Dom kulture Rekovac dobio nabavljeni su i stolovi, stolice i ormari, kao i računarska oprema. „Mi imamo naša udruženja žena i udruženja vinogradara koja jednostavno nisu imala gde da predstave i izlažu svoje proizvode. Zato smo došli na ideju da jedan deo Doma kulture bude preuređen za tu namenu, kao i da im obezbedimo neophodna sredstva i prostor za njihov rad, što smo pomoću donacije i uspeli“, zaključuje Srećko Stanković. EU je u rekonstrukciju Doma kulture uložila 72.000 evra, dok je lokalna samouprava učestvovala sa skoro 16.000 evra.\nAdaptirani prostor i preuređen Dom kulture sada pruža mogućnost da se poveća sam obim manifestacija, izložbi i mnogih drugih aktivnosti. „Prvenstveno nastojimo da pomognemo amaterskom stvaralaštvu u našoj opštini, pre svega radu kulturno-umetničkog društva iz Rekovca koje koristi prostorije Doma kulture, tu ima probe, godišnje koncerte, manifestacije i priredbe. Taj prostor je sada adaptiran i sređen kako bi oni neometano mogli da realizuju sve svoje aktivnosti“, ističe Katarina Avramov, direktorka Kulturnog centra Rekovac i dodaje: „Ono čime se najviše ponosimo jeste to što je naš kraj jedan pitomi kraj dobrih ljudi i što je ovaj projekat doprineo da naše mesto živi. Sada kada imamo sve uslove za rad, sigurna sam da ćemo uspešno nastaviti da održavamo sve manifestacije i da takvim aktivnostima uključimo sve više mladih ljudi. Tako nastojimo da ih podstaknemo da oni sami očuvaju naš kraj ali i da sprečimo njihov odliv u velike gradove a da ujedno sačuvamo narodne tradicije, kulture i običaje“.\nRekonstrukcija Doma kulture u Rekovcu je jedan od 37 lokalnih infrastrukturnih projekata koje je EU u saradnji sa Ministarstvom za evropske integracije, preko programa EU PRO, podržala sa ukupno 4,5 miliona evra. Ovi projekti imaju za cilj bolji kvalitet života ljudi kroz unapređene uslove u sportskim i kulturnim ustanovama, školama i vrtićima, ustanovama zdravstvene i socijalne zaštite, a neki će znatno unaprediti komunalnu infrastrukturu.\nEvropska unija kroz aktivnosti programa EU PRO doprinosi ravnomernom društveno-ekonomskom razvoju Srbije sa ukupno 25 miliona evra. Program ima za cilj da doprinese povećanju konkurentnosti mikro i malih preduzeća, poboljšanju poslovnog okruženja i unapređenju socijalne kohezije u 99 jedinica lokalne samouprave, u dva regiona: Regionu Šumadije i Zapadne Srbije i Regionu Južne i Istočne Srbije. Aktivnosti na terenu sprovodi UNOPS.\nEU donirala mašine i opremu srednjoj školi u Rekovcu\nPre tačno godinu dana potvrđen prvi slučaj korone u Levču\nJedan komentar na “Dom kulture Rekovac u novom ruhu gaji staru tradiciju”\n15. marta 2021. u 17:56\nBravo, prelepa vest. Takva sala treba Levcu


NBA: ''oprani'' su Lejkersi, zašto Bogdanović ne bi umirio i Kliperse? - Meridianbet Vesti\nKošarka Author:\tCentrala Bg - 25/11/2017\nSamo dva dana posle pobede protiv Lejkersa, NBA raspored u Sakramento dovodi i drugi tim iz Los Anđelesa – Kliperse, ali u kome srpski ljubitelji najjače košarkaške lige na svetu neće moći da vide duel Bogdana Bogdanovića i Miloša Teodosića.\nPlejmejker gostiju je i dalje na oporavku od povrede, što znači da će se u Srbiji navijati samo za Kraljeve i Bogdana Bogdanovića od koga se očekuje da ponovi dobru igru od pre dve večeri.\nSakramento je trijumfom nad Lejkersima nastavio sa dobrom igrom u svojoj dvorani, u kojoj je došao do četvrte pobede u poslednjih pet mečeva. Bogdanović je u tom susretu imao zapaženu ulogu sa četrnaest postignutih koševa i sedam asistencija, ali mu je procenat šuta bio značajno bolji nego u nekim ranijim mečevima. Srpski reprezentativac je pogodio šest od devet šuteva koliko ih je uputio na koš protivnika, a na parketu je proveo skoro 27 minuta.\nKlipersi su najzad prekinuli predugačku seriju od devet uzastopnih poraza tako što su savladali Atlantu u Džordžiji. Ekipa je i dalje bez Teodosića, Beverlija i Galinarija, a sa samo jednom pobedom više od Sakramenta i prosekom od svega 35% pobeda u dosadašnjem delu NBA sezone, imaće ogromnih poteškoća da u jakoj Zapadnoj konferenciji stigne do plej-ofa, koji iz ove perspektive deluje veoma udaljeno.\nTim iz Los Anđelesa je izgubio samo jednu od prethodnih sedam utakmica sa Kraljevima, što mu daje izvesnu prednost iako njegov protivnik igra sve bolje pred svojom publikom. Meridianbet je tu prednost procenio na 4,5 poena, dok je kvota da će Sakramento za redom da nadigra obe ekipe iz Los Anđelesa odličnih 2,50. Domaći se nalaze u seriji koju mogu da produže pa je predlog za tip čista jedinica, a ostatak Meridianbet ponude pogledajte ovde.\nTags:Bogdan Bogdanović, Klipersi, kvote, Lejkersi, Los Anđeles, Meridianbet, Miloš Teodosić, NBA, Sakramento


Javne politike često ignorišu potrebe žena i rodni jaz – Institut alternativa\nInstitut alternativa » Javna uprava » Javne politike često ignorišu potrebe žena i rodni jaz\nObjavljeno 04. 02. 2021. 05. 02. 2021.\nJavne politike često ignorišu potrebe žena i rodni jaz\nRodno neutralni zakoni su jedan od glavnih faktora istrajavanja rodne neravnopravnosti u Crnoj Gori. Zakoni koji su navodno “jednaki za sve” ignorišu nejednakost žena u mnogim oblastima, poručeno je na današnjoj konferenciji koju je organizovao Institut alternativa (IA).\nNa konferenciji “Rodna ravnopravnost i javne politike u Crnoj Gori: Više od matematike” predstavljeni su ključni nalazi o orodnjavanju javnih politika, sa posebnim naglaskom na izradu zakona u oblasti rada, zdravlja i privrednih društava, koji su finalizovani tokom 2019. godine.\nNikoleta Pavićević (IA), autorka analize, ocijenila je da, iako je sagledavanje uticaja koji politike mogu imati na položaj žena i muškaraca obavezno prilikom donošenja svih odluka, ova zakonska dužnost je zanemarena od strane donosilaca odluka. Ona je dodala da je ilustrativan primjer Zakon o radu, koji je pod pritiskom poslodavaca predvidio da se ženama na održavanju trudnoće, porodiljskom ili roditeljskom odsustvu, koje su zaposlene na određeno vrijeme – to vrijeme neće obračunavati u period od 36 mjeseci neophodnih za ostvarivanje “stalnog” radnog odnosa.\nNaglasila je i da je unapređenje ženskih prava u zakonima često više posljedica ’’automatizovanog’’ transponovanja EU direktiva, nego temeljne analize i konsultacija sa korisnicama i korisnicima zakona. Ovakvo usklađivanje zakonskih rješenja sa tekovinama EU, iako doprinosi boljoj zaštiti prava, ne počiva na detaljnoj analizi trenutnog stanja i različitih praktičnih i strateških potreba žena i muškaraca u sektorima kako bi se rješavali konkretni i specifični problemi na koje žene u Crnoj Gori nailaze.\nBiljana Pejović, načelnica Odjeljenja za poslove rodne ravnopravnosti u Ministarstvu pravde, ljudskih i manjinskih prava kazala je da Zakon o rodnoj ravnopravnosti obavezuje kreatore politika da integrišu rodnu ravnopravnost u sve javne politike.\n“Međutim, mnoge od javnih politika nisu ispunile ovaj kriterijum”, naglasila je ona, dodajući da to i potkrepljuje evaluacija primjene ključnog strateškog dokumenta u oblasti rodne ravnopravnosti. Dodaje da većina sektorskih politika nije rodno senzitivna i ne sadrži ciljeve, aktivnosti, indikatore i budžet koji je orjentisan na osnaživanje žena, osoba različitih polnih i rodnih identiteta, niti posebno osjetljivih grupa.\nBožena Jelušić, predsjednica Odbora za rodnu ravnopravnost u Skupštini Crne Gore je naglasila važnost rodno odgovornog parlamenta, ali i planiranja budžeta. U tom smislu, ona je istakla da će pokrenuti inicijativu dodatnog osnaživanja žena kroz agrobudžet, odnosno predlaganje posebnog fonda za žene u poljoprivredi.\nOna je naročito istakla problem nedovoljne zastupljenosti žena na rukovodećim pozicijama u obrazovanju. “Iako je prosvjeta feminizirana, žena nema na mjestima odlučivanja”,istakla je ona i najavila da će inicirati da se pri izboru direktora i direktorica škola, u slučaju jednakih kvalifikacija, da prednost ženama.\nIvana Zečević, načelnica Direkcije za razvoj malih i srednjih preduzeća u Ministarstvu ekonomskog razvoja kazala je da postoji značajan pomak u proteklih pet godina kada je riječ o ženama vlasnicama preduzeća, kojih je danas preko 7,000 kao i to što je 14 jedinica lokalne uprave uvelo programe za žensko preduzetništvo. Najavila je i da će Ministarstvo ekonomskog razvoja izvršiti detaljnu evaluaciju postignutog u prethodne četiri godine i utvrditi strateške pravce djelovanja, ali i glavne prepreke. Zaključila je da je postignut pomak u stvaranju poslovnog ambijenta, ali ne u mjeri koja odgovara potrebama žena – gdje je i dalje sporno pitanje poreskih olakšica za žene u prvim godinama poslovanja, kao i obezbjeđivanje sredstava za početak biznisa.\nIrena Joksimović, načelnica Direkcije za radne odnose u Ministarstvu ekonomskog razvoja kazala je da su u određenim segmentima novog Zakona o radu prava žena značajno unaprijeđena u odnosu na prethodni zakon. Kao značajna unapređenja navela je slobodan dan za prenatalni pregled zaposlenih trudnica, ranije korišćenje roditeljskog odsustva od strane očeva u slučaju višeplodne trudnoće, kao i pauzu radi dojenja u toku radnog vremena koja je produžena sa 60 minuta na 2 sata. Nina Milović, načelnica Direkcije za organizaciju i funkcionisanje zdravstvene zaštite u Ministarstvu zdravlja, kazala je da je potrebno obezbijediti obuhvatnije analize stanja zdravlja žena u zajednici, identifikaciju zdravstvenih problema, potreba žena svih starosnih doba i rizičnih faktora po žensko zdravlje, kako bi se mogli definisati programi zdravstvene zaštite žena.\nSvi učesnici i učesnice konferencije saglasili su se da je oblast rodno zasnovane statistike naročito nerazvijena, čemu svjedoči, između ostalog, i podatak da ne postoje pouzdani podaci o razici u zaradama u odnosu na pol kao ni sveobuhvatna baza ženskog preduzetništva.\nTokom diskusije je istaknut i problem zloupotrebe određenih instituta, poput ugovora o privremenim i povremenim poslovima koji se često sklapaju suprotno zakonu i negativno odražavaju na položaj žena, ali i ukazano na važnost dodatne zaštite žena na tržištu rada. Ukazano i je na važnost temeljne rodne analize odgovora na pandemiju korona virusa, i zagovaranja da se osmisle rodno odgovorne mjere podrške ženama, naročito posebnim ranjivim grupama, koje su izostajale iz dosadašnjih paketa mjera donosenih tokom pandemije.\nKonačna verzija analize, predstavljene na današnjoj konferencijim biće uskoro dostupna na internet stranici Instituta alternativa. Analiza je izrađena u okviru projekta “Orodnjavanje, a ne prebrojavanje: Javne politike i rodna ravnopravnost u Crnoj Gori”, koji je Institut alternativa sproveo uz podršku Ministarstva pravde, ljudskih i manjinskih prava.


VIDEO: U džamiji vikao da će se razneti, vernici ga prebili\nMladić u turskom gradu Adani uzeo je mikrofon od imama i povikao: "Razneću se". Vernici su ga napali i počeli da ga tuku, prenose agencije.\nViše hiljada vernika muslimana okupilo se u subotu u Istanbulu ispred Aja Sofije, tražeći da im se dozvoli da se u mole u tom objektu, koji je sada je muzej, prenose turski mediji.\nPapa "doktorirao" Tviter, na redu je Instagram\nPapa Franja otvoriće u subotu nalog na još jednoj društvenoj mreži, ovoga puta na Instagramu, pod imenom "Franciscus", saopštio je Vatikan.\nŠef Odeljenja za spoljne crkvene poslove Ruske pravoslavne crkve, mitropolit Ilarion rekao je pravoslavnim vernicima da ne misle da će patrijarh i papa ujediniti Rusku pravoslavnu crkvu i...


Završen sastanak u Beogradu: Vučić moli Dodika da se vrate u institucije BiH - Akter.ba\nZavršen sastanak u Beogradu: Vučić moli Dodika da se vrate u institucije BiH\nŠTA JE RAZMOTRENO\nPredsjednik Republike Srbije Aleksandar Vučić sastao se sa članom Predsjedništva Bosne i Hercegovine Miloradom Dodikom.\nDvojica sagovornika su ocijenila da su mir i stabilnost od ključnog značaja za cijeli region.\nVučić je ocijenio da su američke sankcije Miloradu Dodiku i drugim zvaničnicima Republike Srpske užasan presedan. Te da mogu donijeti samo katastrofalne posljedice po razvoj odnosa tri naroda i dva entiteta u BiH. A i šire, u cijelom regionu.\n“Sankcije su uvijek donosile samo problem, a nikada rješenje”, dodao je, prenose srbijanski mediji.\nVučić je istakao da je svaka odluka na rukovodstvu RS, ali da Dodika i sve političke predstavnike u RS moli da razmotre njegov prijedlog da se vrate u instutcije BiH.\n“Moja molba Dodiku i svim političkim faktorima u RS nije zahtjev da se sa bilo čim saglase, ili za bilo šta glasaju. Naprotiv, moja molba je da sto gdje treba da sjede predstavnici RS ne bude praza. I da se na najbolji mogući način bore za interese entiteta i srpskog naroda”, naglasio je Vučić.\nVučić je ponudio da Dodik svim institucijama i političkim predstavnicima u Banjoj Luci obrazloži svoj prijedlog.\nVučić i Dodik dogovorili su i održavanje velikog sabora Republike Srbije i Republike Srpske, uključujući i zajednički sastanak za 27. januar, kada će se odlučivati o strateškim ekonomskim projektima i daljem unapređenju saradnje u svim oblastima.\nPCR testovi više nisu potrebni za domaće letove Turkish Airlinesa\nMirza Selimović među palmama – Raj za oči\nDanas na Kosovu marš podrške jedinstvenoj BiH\nEmina Jahović povodom 40. rođendana objavila niz atraktivnih fotografija


Orlići savladali Italiju – FK Metalac\nOrlići savladali Italiju\nFK Metalac | 20.02.2019\nU sklopu priprema za kvalifikacije za Evropsko prvenstvo, futsal reprezentacija Srbije U19, za koju nastupaju i 3 igrača našeg kluba, Jovica Petrović, Đorđe Rosić i Jovan Urošević, sinoć je u Obrenovcu pobedila jednu od najboljih evropskih reprezentacija, Italiju, rezultatom 3:1 (1:0).\nStrelac prvog pogotka za našu reprezentaciju bio je Miković, na 2:0 je povećao Milašinović. Nakon crvenog kartona Mikovića Italijani smanjuju na 2:1, dok je strelac za konačnih 3:1, bio Marinković.\nImali smo priliku da vidimo odličnu igru naše reprezentacije, koja je bila bolji rival i apsolutno zasluženo došla do pobede. Prava je šteta što naši mladi momci nisu iskoristili još neku od brojnih prilika i zabeležili ubedljiviju pobedu protiv jedne od najboljih evropskih reprezentacija. Naši orlići su pokazali da imaju kvalitet da pariraju najboljim reprezentacijama Evrope.


Sousa i Souza – jedno slovo pravi veliku razliku - BIGportal.ba\nSousa i Souza – jedno slovo pravi veliku razliku\n27 Januara, 2020 27 Januara, 2020 0333\nPortugalski teniser Žoao Sousa neočekivano je naišao na problem, ni kriv ni dužan i to samo zbog svog imena.\nBrojni mediji objavili su vest kako je teniser Žoao Souza, ali onaj iz Brazila, kojem se prezime piše sa Z, za razliku od Portugalca čije se prezime piše sa S, doživotno suspendovan.\nJedinica za integritet tenisa je navela da je otkrivena korupcionaška afera i da je Souza nameštao brojne mečeve na manjim turnirima, tako da mu je doživotno zabranjen o da se takmiči.\nS druge strane, portugalac je ni kriv ni dužan označen prevarantom i to samo zato što su pojedini mediji objavili pogrešnju forotgrafiju, njegovu umesto Brazilčeve.\n“Danas sam video moju fotografiju, doveden sam u vezu sa drugim teniserom čije se ime izgovara kao moje, ali se piše drugačije. Razlika između S i Z je mala, ali u ovom slučaju je enrormna, jer me ni krivog ni dužnog dovodi u vezu sa nezamislivom situacijom“.\n“Sa bih sve to raščistio, kažem svima da je moje ime Žoao Sousa, ja sam Portugalac i nemam nikakvih problema sa Jedinicom za integritet tenisa. Sto odsto sam koncentrisan na naredni turnir, u Monpeljeu kloji počinje 3. februara. Hvala svima na podršci“, napisao je Sousa na svom Instagram profilu.\nIOnače, Sousa je u prvom kolu Australijan Opena izgubio od Federika Delbonisa.


Dobojski Info - DOBOJ: Civilno društvo o obrazovanju, nauci i kulturi u BiH\nDOBOJ: Civilno društvo o obrazovanju, nauci i kulturi u BiH\nponedeljak, 02 oktobar 2017 08:42\nDoboj, Sanja Živković, Alijansa za EU integracije,\nU sklopu Alijanse za EU integracije - platforma za učešće civilnog društva u procesu EU integracija BiH, u Doboju je u petak 29.09.2017. održan sastanak Radne grupe 2. Sastanku su prisutvovali predstavnici organizacija civilnog društva iz cijele BiH.\nRadni sastanak je predstavljao usaglašavanje stavova i diskusiju o pitanjima na teme sadašnjeg stanja obrazovanja, nauke i kulture u BiH, a sve u sklopu Alijanse za EU integracije.\nNaime oblasti obrazovanja i osposobljavanja, mladih i kulture prvenstveno su u nadležnosti država članica Evropske unije.\nUgovor o funkcionisanju Evropske unije (UFEU) predviđa da Unija treba da pospješuje saradnju država članica i da podržava i upotpunjuje njihov rad, uz puno poštovanje njihove odgovornosti za sadržaje koji se izučavaju, organizaciju obrazovanja i stručnog usavršavanja, kao i njihove nacionalne i regionalne kulturne raznolikosti.\nViše iz ove kategorije « DOBOJ: Đakon neumorno crta, ilustruje i svira (VIDEO) DOBOJSKI INFO NAJAVLJUJE: Promocija zbirke poezije Ružice Tešić »


VSTV BiH imenovao nosioce pravosudnih funkcija na nivou FBiH i RS-a - Klix.ba\nNa dužnosti od novembra VSTV BiH imenovao nosioce pravosudnih funkcija na nivou FBiH i RS-a\nNa dužnosti od novembra\nČlanovi Visokog sudskog i tužilačkog vijeće Bosne i Hercegovine (VSTV BiH) su na današnjoj sjednici odlučivali o imenovanju nosilaca pravosudnih funkcija u Bosni i Hercegovini koji će na dužnost stupiti 1. novembra 2019. godine.\nNa poziciju predsjednika Općinskog suda u Zenici imenovana je Dženana Brković, na poziciju predsjednika Općinskog suda u Ljubuškom Ankica Čuljak, na poziciju predsjednika Općinskog suda u Srebreniku Muhamed Vejzović i na poziciju predsjednika Općinskog suda u Velikoj Kladuši Jasmina Miljković.\nNa poziciju zamjenika glavnog tužioca Okružnog javnog tužilaštva u Bijeljini imenovan je Muhamed Gruhonjić i za zamjenika glavnog tužioca Okružnog javnog tužilaštva u Istočnom Sarajevu Stanko Nuić.\nSjednica VSTV-a 16.10.2019. u 10:03\nSjednicu VSTV-a su, osim imenovanja navedenih funkcionera na nivou BiH, FBiH i RS-a, obilježile maratonske pauze i nešto kraće besjede.\n"VSTV BiH je pri donošenju odluka o imenovanju uzeo u obzir kriterije poput: stručnog znanja, radnog iskustva i radnih rezultata; stručne sposobnosti zasnovane na dosadašnjim rezultatima u karijeri; sposobnosti da nepristrano, savjesno, marljivo, odlučno i odgovorno obnaša dužnosti u okviru funkcije za koju se prijavljuje", saopćeno je iz VSTV-a BiH.\nNovoimenovani nosioci pravosudnih funkcija će stupiti na dužnost 1. novembra 2019. godine.


Grad Smederevo dobio certifikat NALED-a – Semendria\nGrad Smederevo dobio certifikat NALED-a\n28. jun 2012. DRUŠTVO – Certifikacija opština sa povoljnim poslovnim okruženjem (Business Friendly Certification) je proces koji promoviše standarde efikasne i transparentne lokalne administracije i omogućava ocenu kvaliteta usluga i informacija koje opštine pružaju investitorima i privrednicima. Certifikacija je namenjena svim opštinama i gradovima u Srbiji koje žele da unaprede uslove za poslovanje u svojim sredinama, privuku nove investicije i podstaknu razvoj lokalne ekonomije.\nStandarde povoljnog poslovnog okruženja uvela je 2007. godine Nacionalna alijansa za lokalni ekonomski razvoj (NALED) u saradnji sa Američkom agencijom za međunarodni razvoj (USAID). Danas, Program certifikacije podržavaju sve relevantne državne institucije, među kojima i Ministarstvo ekonomije i regionalnog razvoja, Ministarstvo za ljudska i manjinska prava, državnu upravu i lokalnu samoupravu, Izvršno veće Vojvodine i Nacionalna agencija za regionalni razvoj (NARR).\nUključujući Smederevo,Užice,Novi Sad,Paraćin i Kruševac, kojima su danas svečano uručeni Certifikati, do sada su kriterijume za certifikaciju ispunili 21 opština/grad.\nGrad Smederevo se priključilo ovom Programu,prepoznajući pravi način da uz podršku NALED-a značajno unapredi rad svih segmenata Gradske uprave, koja time u punom značenju postaje “servis građana i privrede” i njihov pouzdan partner u stvaranju uslova za brži ekonomski razvoj.\nNosilac svih aktivnosti u skoro dvogodišnjem radu na ispunjavanju Kriterijuma je bilo Odeljenje za lokalni ekonomski razvoj, uz podršku rukovodstva grada Smedereva,službi Gradske uprave,Javnih preduzeća na čelu sa Direkcijom za izgradnju grada, kao i relevantnih institucija.\nOvaj proces treba da rezultira povećanom konkurentnošću našeg Grada u odnosu na opštine/gradove u regionu unutar i van granica Srbije i pomogne nam u nadmetanju sa konkurentima koji su znatno ranije počeli proces tranzicije i reformi,naročito u aktuelnom vremenu ekonomske krize i usporenog priliva stranih investicija..\nKriterijumi za procenu na kojima se zasniva certifikacija opština su:\n1.\tStrateški plan lokalnog ekonomskog razvoja\n2.\tPosebno odeljenje/kancelarija za lokalni ekonomski razvoj (KLER)\n3.\tStalni privredni savet\n4.\tSistem usluga za dobijanje građevinske dozvole\n5.\tPostojanje analitičke osnove za podršku lokalnoj poslovnoj zajednici i privlačenje investicija\n6.\tAktivnosti za promociju ulaganja i kvaliteta poslovnog ambijenta u gradu/opštini\n7.\tKreditna sposobnost i kreditna opravdanost\n8.\tPraćenje dinamike lokalnog tržišta rada i aktivan odnos prema utvrđenom stanju i potrebama\n9.\tGrad/opština razvija partnerstvo javnog i privatnog sektora\n10.\tAdekvatna infrastruktura i pouzdane komunalne usluge\n11.\tTransparentna poreska politika i politika naplate taksi kojima se stimuliše ekonomski razvoj\n12.\tInformacione tehnologije\nNakon dodele certifikata, Grad Smederevo dobija paket brendiranog promotivnog materijala uz pravo na korišćenje znaka programa certifikacije, uz intenzivnu medijsku promociju od strane NALED-a i kontakte sa potencijalnim investitorima kroz komunikaciju sa Ministarstvom ekonomije i regionalnog razvoja i agencijom SIEPA. Grad je u obavezi da se u roku od dve godine recertifikuje i potvrdi ispunjenost standarda za certifikat,što pretpostavlja kontinuirani rad na daljim unapređenjima rada lokalne samouprave, a naročito u stvaranju dobre poslovne klime .\n« Sindikati metalaca o Železari\nRadnici Želvoza najavljuju štrajk upozorenja »


20 11 Odžaci\n08 12 2019 / 11:56\nsreda, 20 novembar 2019 16:02\n“Razmena iskustava i\nuspostavljanje dobre prakse\nu inspekcijskom nadzoru”\nU sali Opštinskog veća Opštine Odžaci, održana je radionica “Razmena iskustava i uspostavljanje dobre prakse u inspekcijskom nadzoru”, koju je organizovala Mreža inspektora Srbije, u saradnji sa Partnerima Srbija i USAID projektom, a u okviru Projekta „Jačanje kapaciteta Mreže inspektora Srbije “.\nTema radionice bila je postupanje građevinskih inspektora, u pogledu primene Zakona o planiranju i izgradnji, Zakona o ozakonjenju, kao i Zakona o stanovanju i održavanju stambenih zgrada. Radionici su prisustvovali rukovodioci inspekcija i građevinski inspektori iz Novog Sada, Čačka, Valjeva, Kruševca, Vrbasa, Bačke Topole, Sečnja, Žitišta, Nove Crnje, Kule i Bača, kako bi se razmenila znanja i iskustva i ujednačila inspekcijska praksa.\nNa početku radionice, prisutnima su se obratili predsednica opštine Odžaci, mr Latinka Vasiljković i Dragoman Paunović ispred Mreže inspektora Srbije.\nPrisutnima se obratila i Nastasija Stojanović, ispred organizacije Partneri Srbije, i iznela da je njihova organizacija u saradnji sa USAID prepoznala Mrežu inspektora kao pokretača promena i kao udruženje koje okuplja veliki broj inspektora različitih nivoa, koji mogu udruženim akcijama doprineti njihovom boljem položaju.


CRNA GORA – Page 270 – Bankar.me\nApril 23, 2013 BANKARSKI SAVJETNIK, BANKE, CRNA GORA, SVE VIJESTI 0\nIako su kamate za stambene kredite nešto manje nego što su bile do prije dvije godine, i dalje je rata za najmanji jednosoban stan veća od polovine prosječne plate od 480 eura. To je i jedan od glavnih uslova banaka za kredit da plata bude najmanje duplo veća od predviđene …\nDakić: Povećanje PDV-a donijeće veću korist nego štetu\nApril 23, 2013 BANKE, CRNA GORA, SVE VIJESTI 0\nGuverner Crne Gore Milojica Dakić ocijenio je sinoć za Glas Amerike da će povećanje PDV sa 17 na 19 odsto donijeti veću korist nego štetu. „Centralbna banka je u preporukama Vladi predložila i povećanje stope PDV, kao krajnju mjeru ukoliko druge mjere ne daju željene rezultate. Kasnije analize Ministarstva finansija …\nDakić primio predsjednika Stalnog komiteta sindikata evropskih centralnih banaka\nApril 17, 2013 BANKE, CRNA GORA, SVE VIJESTI 0\nGuverner Centralne banke Crne Gore Milojica Dakić primio je danas Tijeria Desanoa, predsjednika Stalnog komiteta sindikata evropskih centralnih banaka (SCECBU), koji, na poziv Nezavisnog sindikata CBCG, boravi u dvodnevnoj posjeti Centralnoj banci Crne Gore.\nApril 15, 2013 BANKE, CRNA GORA, SVE VIJESTI 0\nPredlogom zakona o porezu na nepokretnosti, koji je Vlada usvojila u četvrtak, predviđeno je oslobađanje banaka od plaćanja nameta na imovinu stečenu aktiviranjem hipoteke (kolaterala). U Ministarstvu finansija ističu da je ovakvo rješenje koncipirano na temelju preporuka radne grupe “Bečke inicijative” za koordinaciju evropskih banaka, koja se bavila pitanjem nekvalitetnih …\nGlavni ekonomista CBCG na konferenciji sa nobelovcima\nGlavni ekonomista CBCG Nikola Fabris, na poziv glavnog ekonomiste MMF-a Olivera Blanšara, učestvovaće na međunarodnoj konferenciji „Razmišljanja o makroekonomskoj politici“, koja se održava od 16. do 17. aprila u Vašingtonu, saopšteno je iz Centralne banke.\nUskoro stresno testiranje banaka\nCentralna banka Crne Gore CBCG uskoro će sprovesti stresno testiranje banaka, koje će pokazati kojim bankama će biti potrebna dokapitalizacija i u kojem iznosu, saopšteno je Dnevnim novinama iz Centralne banke Crne Gore. Ukupna vrijednost dokapitalizacija banaka realizovanih tokom prvog kvartala iznosila je 10,5 miliona eura.\nPodgorički pristup: Osam firmi može da promijeni zakon\nApril 12, 2013 BANKE, CRNA GORA, SVE VIJESTI 0\nOsam kompanija odabrano je za testiranje koje ima za cilj smanjenje loših kredita, što se realizujuje u saradnji sa bankama, kroz takozvani “Podgorički pristup”, saopšteno je Dnevnim novinama iz Ministarstva finansija. Nakon testiranja slijedi izmjena zakona, koja ima za cilj bržu i uspješnu realizaciju restrukturiranja loših kredita na dobrovoljnoj osnovi.\nDodijeljena Godišnja nagrada CBCG za 2013. godinu\nApril 11, 2013 BANKE, CRNA GORA, SVE VIJESTI 0\nPovodom Dana Centralne banke, 11. aprila, upriličena je svečana dodjela Godišnje nagrade Centralne banke Crne Gore za 2013. godinu za najbolji diplomski, magistarski i doktorski rad iz oblasti bankarstva, monetarne politike i teorije, kojoj su prisustvovali nagrađeni, njihovi mentori, te dekani fakulteta na kojima su stekli zvanja. Godišnju nagradu Centralne …\nDug za kredite u švajcarskim francima 35 miliona eura\nPrema podacima Kreditnog registra na kraju februara ove godine ukupno je prijavljeno 518 kredita koji su odobreni u švajcarskim francima, a dug po njima iznosi 35,47 miliona eura, zvanično je saopšteno “Vijestima” iz Centralne banke (CBCG). Tu vrstu kredita u Crnoj Gori odobravala je samo Hipo Aple Adria banka 2007. …\nLazović: Turci zainteresovani za otvaranje banaka u Crnoj Gori\nCrna Gora, iako mala veličinom, zemlja je velikih prirodnih potencijala,posebno u sektorima turizma, energetike, industrije i poljoprivrede,ocijenio je potpredsjednik crnogorske Vlade Vujica Lazović, koji učestvuje na 16 Evroazijskom ekonomskom samitu koji se u organizaciji Marmara fondacije održava u Istanbulu. Kako je saopšteno iz kabineta Lazovića, dvije turske banke su zainteresovane za otvaranje …\nBonusi direktora banaka i dalje tajna\nApril 10, 2013 BANKE, CRNA GORA, SVE VIJESTI 0\nBanke su sa godišnjim finansijskim izvještajem Centralnoj banci dostavile i podatke da li su njihovi direktori dobili bonuse (finansijska nagrada) u prošloj godini i u kom iznosu. Podatak da li su i koji direktori banaka dobili bonuse i dalje ostaje tajna, jer kako su objasnili iz Centralne banke riječ je …\nHypo banka proslavlja sedmi rođendan donatorskom akcijom za Centar “1. jun”\nApril 8, 2013 BANKE, CRNA GORA, SVE VIJESTI 0\nHypo Alpe Adria, na svoj sedmi rođendan, 10. aprila, nastavljajući akcije društvene odgovornosti Hypo Pro futuro, realizuje u saradnji sa Resursnim centrom “1 jun” projekat “Zajedno za djecu”, kroz izgradnju i adekvatno opremanje igraonice (tzv. soft play room-a) za autističnu djecu i djecu sa intelektualnim smetnjama u Resursnom Centru „1 …\nPage 270 of 311« First...240250260«268269270271272 » 280290300...Last »


POSAO: Očekuju vas neprijatnosti na poslu, naročito ukoliko se upustite u duel sa osobama kojima ste nadređeni. Moć i stabilnost koju osećate na svom radnom mestu nije nedodirljiva pa zbog toga budite oprezni i spremni na sve.\nPOSAO: Reorganizujte sve aktivnosti i svedite na minimum. Ako se na vreme ne zaustavite, ove nedelje vas fizička kondicija i zdravlje mogu izdati. Prepreke koje su vam sad nepremostive, u skorijoj budućnosti će same od sebe nestati.\nPOSAO: Početkom nedelje je moguć previd zbog koga ćete se narednih dana mučiti i dodatno truditi kako biste sanirali posledice. Zadovoljstvo vas očekuje tek kada vam budu stigle vesti o pozitivnom ishodu posla za koji ste mislili da je neuspešno okončan.\nPOSAO: Ukoliko radite sa novcem, ove nedelje budite posebno oprezni. Nakon srede situacija se značajno popravlja, pa je očekivan kratkotrajan predah koji je priprema za nastupajući period. Izbegavajte da radite više stvari istovremeno.\nLjUBAV: Voljena osoba je, u poslednje vreme, previše romantično raspoložena a vama to ne prija. Prećutkivanjem ćete povećati tenziju a onda sledi i svađa.\nPOSAO: Nemate odgovor na pitanje zbog čega je propala poslovna šansa koja vam je do skoro izgledala kao sigurna. Oko tog posla vas očekuju aktivnosti koje će vam biti naročito naporne. Ako date sve od sebe, posledice neuspeha biće uspešno prevaziđene.\nPOSAO: U centru pažnje je situacija koja se odvija u krugu porodice. Do kulminacije može doći krajem nedelje, jer će aspekti na nebu usloviti prisilne promene, ukoliko ih do tada sami, dobrovoljno, ne sprovedete. Ne mešajte ljubav i posao.


IVANKA, MOĆNA ŽENA IZ SCENE: 6 stvari koje sigurno niste znali o Trampovoj mezimici - Smedia\nIVANKA, MOĆNA ŽENA IZ SCENE: 6 stvari koje sigurno niste znali o Trampovoj mezimici\n20.11.2016 | 10:52\nPlavokosa lepotica i ćerka prvog čoveka Amerika Ivanka Tramp najpoznatije je Trampovo dete.\n1. Odrasla je u centru pažnje\nIvanka Meri Tramp rođena je 1981. godine, odrasla je na Menhetnu. Kada je imala svega 10 godina, njeni roditelji su se razveli, a njihov razvod postao je glavna tema tabloida, što je učinilo da mala Ivanka već sa 10 godina bude poznata američkoj javnosti. Jednom prilikom ispričala je kako su je fotografi, kada je imala 9 godina, pitali: „Da li je istina da je Marla rekla da je sa tvojim ocem imala najbolji seks ikada?“.\nSa 15 godina oprobala se u ulozi fotomodela i manekenke sarađujući sa velikim imenima iz sveta mode, zbog čega njeni roditelji nisu bili preterano oduševljeni. Modelingu je rekla „ne“ nakon srednje škole, a zatim upisala poslovnu školu Wharton. Prvi posao radila je u firmi koja se...


Država taji koliko ima štediša: U BiH živi oko 100 multimilionera | Bportal\nDržava taji koliko ima štediša: U BiH živi oko 100 multimilionera\nNa računima u bankama u BiH štednja stanovništva dostigla je historijski maksimum od čak 11,2 milijarde KM, ali nadležne institucije kao zmija noge kriju podatak o broju štediša.\nPodaci Agencije za osiguranje depozita BiH pokazuju da ukupan broj deponenata u svim bankama iznosi 2,8 miliona.\n"Riječ je o zbirnom pregledu, gdje se u ukupnom broju jedan deponent može naći i 23 puta, zbog sistema osiguranja po deponentu po banci članici" objašnjavaju u ovoj agenciji.\nU Agenciji za osiguranje depozita BiH dodaju da 2,74 miliona deponenata ima štednju do 50.000, a 41.408 njih preko ovog iznosa, piše Blic.\n"Trenutno osigurani depozit iznosi 50.000 KM, zajedno sa obračunatom, odnosno pripadajućom kamatom po deponentu po banci članici. Krajem septembra ove godine ukupna štednja građana iznosila je 11,2 milijarde KM, a riječ je o svim deponovanim sredstvima građana kod banaka članica zajedno sa pripadajućom kamatom" kažu u ovoj agenciji u kojoj, međutim, nismo uspjeli da saznamo koliko građana raspolaže kolikom štednjom.\nMeđutim, nekoliko istraživanja pokazalo je da u BiH živi oko 100 multimilionera, čije bogatstvo vrijedi nešto više od 10 milijardi KM.\nS druge strane, u BiH živi i 525 milionera, a riječ je o stanovnicima koji na svojim računima u komercijalnim bankama u BiH imaju po milion KM i više.\nBez obzira na krizu i činjenicu da dobar dio stanovništva živi prilično teško, štednja stanovništva u BiH iz godine u godinu bilježi porast. Tako su, u odnosu na prošlu godinu, građanu uštedeli 950 miliona KM više.\nS druge strane, ukupna kreditna zaduženost stanovništva je u aprilu ove godine iznosila 8,25 milijardi KM.\nPrema podacima Centralne banke BiH, to je za skoro 5 odsto više u odnosu na isti mjesec 2016. godine.\nJasno je da je štednja građana uveliko premašila njihovu zaduženost, što je rezultat činjenice da u BiH, pored bogatih, štede i oni koji imaju skromna primanja.\n"Dobar dio štednje odnosi se upravo na te ljude. Činjenica je da se na ovim prostorima sve teže živi, zbog čega su i ljudi oprezniji. Svaku marku ostavljaju sa strane, plašeći se da nam predstoje teža vremana. Ljudi štede na svemu na čemu mogu da uštede. Naravno, porastu štednje doprinose i oni koji imaju dobra primanja ili se bave nekim biznisom. Zato ne čudi što u BiH žive i milioneri, ma kako to nevjerovatno zvučalo" ističu u udruženjima potrošača. Dodaju da je, kad je riječ o kreditnoj zaduženosti, za očekivati da ona bude manja, s obzirom na to da je sve više kreditno nesposobnih građana.\nPodsjetimo, lani je, u odnosu na 2015. godinu, štednja u BiH po stanovniku porasla za 190, a kreditna zaduženost za nešto više od 80 KM.\nNajnovija Anketa o potrošnji domaćinstava u BiH pokazala je da, uprkos padu potrošnje, raste broj onih koji štede.\nTako je za samo 4 godine za 28 odsto povećan broj domaćinstava koja mjesečno uštede bar dio svojih prihoda.\nNaime, u 2011. u BiH je štedilo 14,2, a u 2015. godini 18,2 odsto domaćinstava, dok je u ovom periodu, s druge strane, prosečna mjesečna potrošnja pala za više od 10 odsto.\nPosebno je smanjena potrošnja hrane – za skoro 16 odsto, podaci su pomenute ankete koju je sprovela Agencija za statistiku BiH.\nSljedeći članak: FOTO Ni u 88. godini se ne predaje: Sije baštu, voli Džeku, ćevape, turske serije i putovanja\nPrethodni članak: VIDEO Nevjerovatna reakcija vozača spasila život neopreznom dječaku\nNoćni vukovi sutra dolaze u BIH na rutu “Ruski Balkan&…


Pravne napomene | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nPrivredna komora Republike Srpske nastoji, ali ne garantuje u potpunosti, da obezbijedi tačnost i potpunost objavljenih informacija u najvećoj mogućoj mjeri. Komora može da dodaje, mijenja, unapređuje ili obnavlja informacije na ovoj internet stranici bez prethodne najave. Komora zadržava ekskluzivno pravo da isključivo prema svom nahođenju promijeni, ograniči ili obustavi dio ove internet stranice. Pod nikakvim okolnostima, Komora se ne može smatrati odgovornom za pretrpljeni gubitak, oštećenje, obavezu ili trošak za koju bilo ko tvrdi da je nastupio kao posljedica korišćenja ove internet stranice, uključujući, ali ne ograničavajući se na bilo koji nedostatak, grešku, propuštanje, prekid ili kašnjenje.\nKomora ne obezbjeđuje nikakve garancije, izričite ili implicitne o ovoj internet stranici koja se koristi na sopstvenu odgovornost korisnika.\nInternet stranica može sadržavati savjete, mišljenja ili stavove sa drugih internet stranica. Linkovi na druge internet stranice ne izražavaju bilo kakva zvanična odobrenja ili odgovornost za mišljenja, ideje, podatke ili proizvode objavljene na tim stranicama, kao ni garancije vjerodostojnosti dostupnih informacija. Svrha linkova na druge internet stranice je da uputi na više dostupnih informacija o određenim temama.\nSpominjanje određenih privrednih društava ili određenih proizvoda ne znači da su oni od strane Komore preferirani ili preporučeni u odnosu na druge slične koji nisu spomenuti.\nKomora nastoji da svede na najmanju moguću mjeru prekide i/ili poremećaje izazvane tehničkim greškama, tako da ne prihvata nikakvu odgovornost u vezi sa problemima (kao što su greške u prikazanom, kompjuterski virusi, prekid veze, izmjena sadržaja itd.) koji nastanu kao posljedica korišćenja ove internet stranice ili drugih internet stranica (linkova).\nKorisnik je posebno saglasan i prihvata da Komora nije odgovorna za bilo koji postupak drugog korisnika, uključujući, ali ne ograničavajući se na gore navedene oblike postupanja.\nKomora zadržava pravo da bilo kojem korisniku bez upozorenja i prema isključivoj sopstvenoj ocjeni, odbije pristup ovoj internet stranici ili njenom dijelu.\nU cilju zaštite internet stranice i njene dostupnosti svim korisnicima, koriste se softverski programi za nadzor mrežnog saobraćaja i otkrivanje mogućih kršenja sigurnosti.\nPrijavu bilo kakvih problema ili zloupotreba sadržaja objavljenih na ovoj internet stranici moguće je izvršiti putem elektronske pošte ili putem telefona.


ISTORIJSKI VRHUNAC ODNOSA DVE ZEMLJE: Kineski predsednik Si Đinping ponovo dolazi u Srbiju!\n11-03-2018 16:40 Srbija Politika\nPrilikom prethodne posete Si Đinpinga Srbiji (Foto: Sinhua)\n"Dozvolite mi da Vam se najiskrenije zahvalim na čestitki povodom kineske Nove godine. Ja Vas visoko cenim kao predsednika koji se dosledno zalaže za razvoj prijateljskih odnosa i saradnje sa Kinom", navodi se u pismu kineskog predsedniuka. Tradicionalno prijateljstvo između Kine i Srbije je čvrsto i neuništivo, istakao je Si. "Poslednjih godina, uz zajedničke napore naše dve strane, postignut je istorijski napredak u bilateralnim odnosima, što me veoma raduje. Kineska strana poštuje i podržava put razvoja, koji je srpski narod samostalno izabrao, i raduje se postignutim rezultatima ekonomskog i društvenog razvoja Vaše zemlje tokom poslednjih godina", poručuje Si. Kako je napisao, on poklanja veliku pažnju razvoju kinesko-srpskih odnosa i spreman je da se sa Vučićem u novoj godini dogovori o pravcu razvoja bilateralnih odnosa, jačanju saradnje naše dve zemlje u okviru izgradnje "Pojas i put", kao i još bolje koordinacije i saradnje po pitanju međunarodnih i regionalnih odnosa u cilju unapređenja i podizanja na viši nivo Sveobuhvatnog strateškog partnerstva između Kine i Srbije. "Ja Vam se zahvaljujem na pozivu da posetim Srbiju i spreman sam da se opet sretnem sa Vama u terminu koji odgovara obema stranama", navodi se u pismu predsednika Narodne Republike Kine Si Đinpinga, saopštila je Pres služba predsednika Srbije. Interesantno je da je poseta Srbiji prva koju je kineski predsednik potvrdio nakon što je u tamošnjem parlamentu potvrđena izmena Ustava, kojom se Si Đinpingu omogućava neograničen mandat. Više o tome pročitajte OVDE. Izvor: Tanjug\nikom prethodne posete, predsednik Si imao je priliku da uživa u srpskim kulinarskim đakonijama:\nJANKOVIĆ OTKRIVA: Zapad podržava Vučića zato što im daje sve što traže


Sindikat pravosudja Srbije podržao Vojni sindikat\nBeta\t 22. novembra 2016. 13:40\nSindikat pravosudja Srbije podržao je danas Vojni sindikat Srbije u preduzimanju svih sindikalnih aktivnosti i ocenio da je pravo na protest i štrajk osnovno ekonomsko pravo priznato na medjunarodnom nivou.\n“Pravo na protest, kao i štrajk, spada u red osnovnih ekonomskih prava i priznato je na medjunarodnom nivou. Opšta deklaracija o ljudskim pravima garantuje svakom pravo na slobodu mirnog okupljanja i udruživanja. Ukoliko nije garantovana sloboda udruživanja zagarantovana je propast razvoja sindikata. Sloboda udruživanja i sindikalnog organizovanja podrazumeva i pravo na kolektivno pregovaranje, kao i pravo na buntovna sindikalna sredstva”, navodi se u saopštenju.\nTaj sindikat, na čijem je čelu Sladjanka Milošević, ocenio je da je Srbija na putu ka Evropskoj uniji ratifikovala Evropsku socijalnu povelju koja priznaje pravo na štrajk, s tim što favorizuje mirno rešavanje sporova.\nTakodje je navedeno da ni zakoni ni Ustav Srbije, ali ni medjunarodne konvencije, ne zabranjuju protest niti ga smatraju ilegalnim već sredstvom koje je, u odsustvu socijalnog dijaloga, jedini oblik za izražavanje nezadovoljstva zaposlenih u Vojsci Srbije.\n“Zato podsećamo da nam sindikalna prava nisu poklonili ni Vlada, ni poslodavci. Ona su univerzalna. Vlada i poslodavci poklanjaju nam samo kršenje prava i štednju na sirotinji”, navodi se u saopštenju Sindikata pravosudja Srbije.\nVojni sindikat Srbije najavio je ranije da će danas odlučiti da li je održati planirani protest zbog, kako navode, lošeg materijalnog, socijalnog i radnog položaja pripadnika Vojske Srbije.\nVojni sindikat traži uskladjivanje osnovice za obračun plata profesiolanih pripadnika vojske sa zakonskim minimumom ili da se plate dovedu na nivo pre smanjenja, povlačenje pravilnika o platama i naknadi putnih i drugih troškova, obustavljanje reforme vojnog zdravstva i sprečavanje gašenja VMA i stvaranje uslova za sindikalno delovanje u sistemu odbrane.


SARAJEVO, Jača privredna saradnja, stvaranje povoljnih uslova za veća i značajnija ulaganja u vrhu su prioriteta Hrvatske i BiH za šta postoji značajan interes privrednika obje zemlje, konstatovano je tokom susreta predsjedavajućeg Doma naroda Parlamentarne skupštine BiH Dragana Čovića i ambasadora Hrvatske u BiH Tončija Staničića.\nIz Parlamentarne skupštine BiH saopšteno je da su Čović i Staničić u otvorenom i prijateljskom razgovoru razmijenili mišljenja o dosadašnjoj dinamici jačanja i unaprjeđenja dobrosusjedskih odnosa između Hrvatske i BiH.\nPosebna pažnja tokom razgovora posvećena je političko-privrednoj situaciji u BiH i procesu provođenja neophodnih reformi u BiH na njenom putu u Evropsku uniju.\nSagovornici su naglasili i da redovni bilateralni susreti, intenziviranje institucionalne saradnje, posebno u dijelu evropskih integracija mogu dati ogroman doprinos daljem jačanju svih oblika saradnje BiH i Hrvatske.\nČović i Staničić su u tom kontekstu istakli činjenicu da Hrvatska i BiH imaju isti cilj – integraciju u evroatlantske strukture.\nUz obostrano zadovoljstvo zbog upriličenog susreta, izražena je spremnost za dalju saradnju. Srna\nTagovi: bihdragan covichrvatskaprivredna saradnjatonci stanicic


Bibijana Štajnhaus ulazi u istoriju! | BN\nBibijana Štajnhaus ulazi u istoriju!\nOve sezone će utakmice Bundes lige prvi put suditi jedna žena. Policajka prvi ženski sudija u Bundesligi! Posle decenije suđenja u drugoj nemačkoj fudbalskoj ligi Bibijana Štajnhaus će ove sezone postati prva žena koja će suditi utakmice u Bundesligi.\nFudbal 18.08.2017 | 21:00\nBibijana Štajnhaus (38), po zanimanju policajac, postaće prvi ženski sudija u Bundes ligi!\nOna je prethodnih devet sezona sudila mečeve druge lige, popularne "cvajte", a ovog leta je zajedno sa trojicom muških kolega promovisana u elitnu grupu.\n"Svaki sudija, bilo da je muškarac ili žena, sanja da jednog dana sudi u Bundes ligi. Radila sam naporno za taj cilj, imala sam i padove u poslednjih nekoliko godina i srećna sam što mi je sudijska komisija ukazala poverenje", navela je Štajnhaus.\nNjen otac je takođe bio sudija, a ona je krenula njegovim stopama 1999. godine. Prvo je delila pravdu u ženskoj ligi, posle šest godina našla se na listi FIFA, a od 2008. je u "cvajti", kao prvi ženski sudija u nemačkom profesionalnom fudbalu.\nŠtajnhaus je sudila na svetskim i evropskim prvenstvima za žene, a prošlog juna bila je glavni sudija finala Lige šampiona između fudbalerki Liona i Pari sen Žermena.\nJavnu zamerku na njen rad imao je samo jedan fudbaler Fortune iz Diseldorfa.\nPošto je 2015. godine isključila Kerema Demirbaja, on joj je rekao da ženama nije mesto u muškom fudbalu. Demirbaj je posle toga suspendovan na tri utakmice, a Fortuna mu je naložila da sudi jednu utakmicu mlađe ženske selekcije kako bi shvatio poruku.\nOn se posle toga javno izvinio Bibijani Štajnhaus i rekao da je veoma srećan što je prihvatila izvinjenje.\nŠtajnhaus i Demirbaj bi i ove sezone mogli da se nađu zajedno na terenu, pošto on igra za Hofenhajm.\nPojedini nemački mediji pre nekoliko dana su se bavili temom tretmana Štajnhaus od strane velikih fudbalskih zvezda. Tokom kup utakmice Kemnicera i Bajerna prošle subote, Frank Riberi joj je odvezao pertlu pretvarajući se da namešta loptu kako bi izveo slobodan udarac.\nMediji su postavili pitanje da li bi Francuz to uradio da je pored njega stajao muški sudija.\n"Nasmejala se, to je pozitivno. To je bila šala, ali naravno da uvek morate da poštujete druge", rekao je Riberi.\nŠtajnhaus je 2014. godine bila četvrti sudija utakmice Bajern - Borusija Menhengladbah, a kada se na nju izvikao tadašnji trener Bavaraca Pep Gvardiola, ona je sklonila njegovu ruku sa svog ramena.\nŠtajnhaus je 38-godišnji policijac i jedna je od četiri novih sudija koji će u predstojećoj sezoni suditi utakmice najelitnijeg nemačkog fudbalskog takmičenja.\n"Svaki sudija, bilo da je muškarac ili žena, sanja da jednog dana sudi u Bundesligi. Radila sam naporno za taj cilj, imala sam padove u poslednjih nekoliko godina i srećna sam što mi je sudijska komisija ukazala poverenje. To pokazuje da se isti kriterijum primenjuje i na sudije", navela je Štajnhaus.\nNjen otac je bio sudija, a ona je zvanično počela da se bavi sudjenjem 1999. godine u ženskoj ligi. Štajnhaus je 2005. godine ušla na listu Međunarodne fudbalske federacije (FIFA), a dve godine kasnije počela je da sudi u nemačkoj drugoj ligi.\nOna je tada postala prva žena koja je sudila utakmice nemačkog profesionalnog fudbala. Štajnhaus je sudila na svetskim i evropskim prvenstvima za žene, a prošlog juna bila je glavni sudija finala Lige šampiona izmedju fudbalerki Liona i Pari Sen Žermena.\nOna je sudila u 80 utakmica u drugoj ligi, a zamerku je imao samo jedan fudbaler Fortune iz Diseldorfa. Pošto je 2015. godine isključila Kerema Demirbaja, on joj je rekao da ženama nije mesto u muškom fudbalu.\nDemirbaj je posle toga suspendovan na tri utakmice, uz dva meča uslovne suspenzije, a Fortuna mu je naložila da sudi jednu utakmicu mladje ženske selekcije kako bi shvatio poruku.\nŠtejnhaus i Demirbaj bi i ove sezone mogli da se nadju zajedno na terenu, pošto on igra za Hofenhajm.\nNemački mediji naveli su da bi Bibijanu Štajnhaus igrači mogli da tretiraju drugačije od ostalih sudija.\nTokom utakmice Bajerna iz Minhena i Kemnicera u Kupu prošle subote, igrač Bajerna Frank Riberi joj je odvezao pertlu kada se pretvarao da namešta loptu kako bi izveo slobodan udarac, a mediji su postavili pitanje da li bi Francuz to uradio da je ispred stajao muški sudija.\n"Nasmejala se, to je pozitivno. To je bila šala, ali uvek morate da poštuje druge", rekao je Riberi. To je bila druga utakmica da je Štajnhaus imala veze sa sudjenjem Bajernu. Ona je 2014. godine bila četvrti sudija utakmice Bajerna i Borusije iz Menhengladbaha, a kada se na nju izvikao tadašnji trener "bavaraca" Pep Gvardiola, ona je sklonila njegovu ruku sa njenog ramena.


Mladi ne znaju dovoljno o pravima i mogućnostima manjina\nFoto: N.N. | Mladi ne znaju dovoljno o pravima I mogućnostima manjina\nAnja Matarugić 21.04.2021 08:30\nBANJALUKA - Mladi Banjalučani su nedovoljno upoznati sa postojanjem i radom nacionalnih manjina u svom gradu. Takođe, većina smatra da u gradu ne postoji diskriminacija ove grupe građana, a istovremeno misli da manjine nemaju ista prava i mogućnosti kao konstitutivni narodi.\nPodaci su ovo istraživanja "Nacionalne manjine u Banjaluci", koje je realizovala neformalna grupa mladih PAOR Banjaluka u sklopu projekta podržanog kroz USAID-ov projekat "PRO-budućnost".\nU ovom istraživanju, čiji rezultati su objavljeni na internet stranici PRONI Centra za omladinski razvoj, učestvovale su 204 mlade osobe starosti od 18 do 30 godina s područja Banjaluke, a istraživanje je sprovedeno u formi online upitnika.\n"Mi smo po uzoru na Platformu za mir odlučili da tema istraživanja ne bude tipizirana za konstitutivne narode, već na nacionalne manjine koje zakonski imaju ista prava kao i konstitutivni narodi, ali se o njima malo zna", rekla je Dajana Gajić, član neformalne grupe mladih PAOR Banjaluka.\nGajićeva je dodala da prije istraživanja nisu znali koliko mladi u Banjaluci znaju o nacionalnim manjinama, a s druge strane nisu imali ni podatke koliko postoji udruženja nacionalnih manjina.\n"Pitanja koja smo postavljali ispitanicima su prije svega bila lična, zatim pitanja u vezi sa ličnim stavovima o kulturi i tradiciji nacionalnih manjina, ali i o njihovim iskustvima sa nacionalnim manjinama", kazala je Gajićeva.\nNavela je da su ih najviše iznenadili podaci koje su dobili na pitanja da li nacionalne manjine imaju ista prava i da li nacionalne manjine imaju iste mogućnosti.\n"Većina ispitanika ili smatra da ne postoji diskriminacija nacionalnih manjina u gradu, ili nisu sigurni da li je diskriminacija prisutna, dok istovremeno 58,8 odsto ispitanika misli da manjine ili nemaju ista prava i mogućnosti kao konstitutivni narodi, ili nisu sigurni da li imaju ista prava i mogućnosti, što je kontradiktorno", istakla je Gajićeva.\nOna je pojasnila da razlog ovako kontradiktornih rezultata leži u činjenici da dosta mladih ne zna koja je razlika između pojma prava i mogućnosti.\nNadalje dodaje da je interesantan odgovor na pitanje da li smatraju da migranti treba da imaju ista prava kao i druge nacionalne manjine u gradu, gdje je većina ispitanika potvrdno odgovorila.\nDejan Rađen, koordinator PRONI Centra za omladinski razvoj, u razgovoru za "Nezavisne" je rekao da je na ovom istraživanju radio kao mentor polaznicima PRONI akademije omladinskog rada, gdje su oni učili o pisanju projekta, te o rješavanju problema u svojoj zajednici.\n"Kroz predistraživanje su saznali koliko postoji udruženja nacionalnih manjina, te da su manjine diskriminisane", rekao je Rađen.\nDodao je da istraživanje nije rađeno na velikom uzorku jer je zbog epidemiološke situacije sprovođenje istraživanja bilo otežano.\nIzradu ovog teksta podržala je Američka agencija za međunarodni razvoj Sjedinjenih Američkih Država USAID. Sadržaj ovog teksta ne odražava neminovno stavove USAID-a ili Vlade SAD


Novi mitropolit crnogorsko-primorski Joanikije u pratnji premijera Crne Gore Zdravka Krivokapića\nViše hiljada vjernika dočekalo je novog mitropolita crnogorsko-primorskog Srpske pravoslavne crkve (SPC) ispred Sabornog hrama Hristovog Vaskrsenja u Podgorici. To je Joanikijevo prvo pojavljivanje među vjernicima u Podgorici nakon što ga je Sabor SPC izabrao za novog mitropolita u Crnoj Gori 29.maja.\nMitropolita Joanikija su dočekali zvaničnici Vlade Crne Gore, premijer Zdravko Krivokapić, ministarka kulture, nauke, prosvjete i kulture Vesna Bratić, predsjednik Skupštine Aleksa Bečić i dio poslanika parlamentarne većine. Tokom dolaska pred Hram, mitropolit Joanikije se nakratko zadržao u razgovoru sa premijerom Krivokapićem.\nPremijer Krivokapić je obećao mitropolitu da će Temeljni ugovor sa SPC biti potpisan i uvjeravao Joanikija da "nikad ništa ne bi uradio protiv SPC". Uz to je premijer Krivokapić tražio od Joanikija "oprost ako je uradio nešto loše".\nPremijer Krivokapić je pred izbor mitropolita u Crnoj Gori, pošao u Beorad i prenio poruku "vjernog naroda" u Crnoj Gori da Sabor SPC izabere Joanikija na to mjesto. Uz to je saopštio da će Temeljni ugovor biti potpisan 30. oktobra na Cetinju, a ne te večeri kada je premijer došao u Beograd. Vrh SPC je tada saopštio da nova vlast u Crnoj Gori izbjegava da potpiše usaglašen Temeljni ugovor između SPC i države Crne Gore i da je time Srpska pravoslavna crkva diskriminisana.\nNovi mitropolit Joanikije je ušao u Hram praćen razvijenim trobojkama, aplauzom, uz zvuke crkvenih zvona i kratkotrajnim skandiranjem dijela okupljenih "Kosovo je srce Srbije". Vjernici su nosili zastave trobojke među kojima su i zastave Republike Srbije, kao i srpske nacionalne simbole.\nMjere koje je propisao Institut za javno zdravlje u borbi protiv korona virusa su prekršene okupljanjem koje je organizovano ispred Hrama u Podgorici.


FINALNI DOGOVOR O ZVORNIČKOJ "ALUMINI" | SRNA\nBANjALUKA, 28. FEBRUARA /SRNA/ - Lider SNSD-a Milorad Dodik izjavio je danas da Vlada Republike Srpske čini sve da privuče investicije i da postoji finalni dogovor sa američko-kanadskom kompanijom koji se odnosi na zvorničku "Aluminu".\n"Sve će biti završeno ukoliko konkretizujemo ono što smo dogovorili", rekao je Dodik novinarima u Banjaluci.\nOdgovarajući na pitanje kako tumači ustupke Vlade Srpske kompaniji "Komsar enerdži" i povezanim firmama kojima su blokirani računi, Dodik kaže da mu je žao što je ranije ponašanje neodgovornih ljudi, prije svega, sindikata u Rudniku i termoelektrani "Ugljevik" doprinijelo slabljenju interesa vlasnika kompanije "Komsar" Rašida Serdarova za izgradnju termoelektrane "Ugljevik tri".\nDodik je napomenuo da je termoelektrana mogla da bude davno završena, ali da pojedinci ili mediji ospu žestoku paljbu šta god da se počne raditi u Republici Srpskoj.\n"Takvih prigovora nema u Federaciji BiH ili ih ne vidim, ali čim se nešto u Srpskoj dešava mediji iz Sarajeva ili neki ovdje koji su dobro plaćeni krenu prigovarati, pa čak i oni koji su ranije dobijali novac od `Komsara`. U svakom slučaju nema ništa sporno sa ovom kompanijom, sve je u skladu sa zakonom i pokušavamo da riješimo stvari, jer je praksa da se investitorima daju određene koncesije", rekao je Dodik.


Šadić: Bitna je prevencija i komunikacija | Visoko.co.ba\nNaslovnica BiH Šadić: Bitna ...\nEpidemiološka situacija na području Brčko distrikta Bosne i Hercegovine je zadovoljavajuća, kažu iz Kriznog štaba brčanskog zdravstva. Analize su pokazale da je broj zaraženih koronavirusom na dnevnom i sedmičnom nivou relativno isti u posljednjih mjesec dana. Međutim, u posljednjih desetak dana zabilježen je blagi porast lica koja se javljaju u covid i trijažne ambulante. Iz zdravstva ističu da su to pretežno osobe koje se nisu vakcinisale.\nKrizni štab zdravstva razmatrao je mogućnost uvođenja mjera u narednom periodu, konkretno ograničenje kretanja kroz uvođenje covid potvrda. Stručnjaci takve mjere nazivaju prevencijom i podsticanjem nevakcinisanih građana da se vakcinišu. Konačna odluka o tome još nije donesena, a ni njeni detalji još nisu utvrđeni, jer postoji nekoliko opcija kako da se to uradi. Također, prate se preporuke Evropske unije i Svjetske zdravstvene organizacije.\nBrčko distrikt Bosne i Hercegovine i dalje je ispod 30% vakcinisanih građana na osnovu plana vakcinacije, što ga čini jednom od lokalnih zajednica sa najmanjim procentom u Bosni i Hercegovini, pa i u Evropi, jer se BiH nalazi na dnu evropske liste po procentu vakcinisanih.\n„Ono što moram konstatovati je da smo mi kao država Bosna i Hercegovina u proteklim godinama jako malo radili po pitanju prevencije, komunikacije sa građanima i da stručna lica daju relevantne podatke. Mi kao Odjeljenje za zdravstvo i ostale usluge smo s tim u vezi već početkom ove godine potpisali jedan memorandum sa doktorima porodične medicine i Udruženjem zdravstvenih radnika i medicinskih tehničara, gdje zajednički možemo raditi na prevenciji i komunikaciji sa našim osiguranicima, odnosno građanima Distrikta – da im se daju potpune informacije i da zajedno radimo na prevenciji iz niza oblasti: od dijabetesa, pandemije i niz nekih drugih oblasti koje je neophodno da radimo“, kazao je šef Odjela za zdravstvo Brčko distrikta BiH Sead Šadić (SDA).\nIz zdravstva je ponovo upućen apel građanima da se vakcinišu, a poručuju da ima dovoljan broj vakcina za sve zainteresovane. Još nisu poznati podaci o broju građana koji su se vakcinisali van Distrikta, ali je i za njih omogućeno da svoju treću dozu prime u ovoj lokalnoj zajednici.\nUvođenje dodatnih mjera za nevakcinisane građane u evropskim zemljama sa daleko većim procentom vakcinisanih izazvalo je masovne proteste. Čini se da u Bosni i Hercegovini građana koji se protive vakcinaciji procentualno ima još i više, stoga je potreban veliki oprez prilikom donošenja odluka koje se tiču svih.\nČlanak prijeDa i to razjasnimo / Halim Zukić je doveo investitore koji su izgradili KC Altindag i to je jedina istina\nSljedeći članakVeće plaće ili novi udar na džepove građana?


ZAEV: Zajednički ekonomski prostor nije zamena za EU | Region | Kurir\nMakedonija 01.11.2017. 12:59h 01.11.2017. 12:59h\nPremijer Makedonije Zoran Zaev istakao je danas da zajednički ekonomski prostor na Zapadnom Balkanu ne predstavlja nikakvu supstituciju za članstvo u EU, već agendu za regionalnu ekonomsku integraciju.\nZaev je, na Samitu "Makedonija 2025" u Skoplju naglasio da je region napravio dinamične korake na prošlim sastancima predstavnika vlada zemalja regiona, te dodao da se uspeh meri pozitivnim rezultatima i napretkom u saradnji.\nRegion je, kako je podvukao, sada politički stabilniji, ima veći nivo bezbednosti, što su dva glavna preduslova za ekonomski razvoj, a multilateralna saradnja i česti sastanci premijera stvorili su te bolje uslove.\nPrema njegovim rečima, to su dobre startne pozicije koje treba da generišu u budućnosti veće rezultate i benefite za građane na Zapadnom Balkanu.\nIstakao je da zajednički ekonomski prostor predstavlja veliki potencijal za region, jer on promoviše dalje jačanje ekonomske, trgovinske saradnje, ali i treba da poveća mobilnost radne snage, te doprinese kreiranju digitalne agende, a zasniva se na jednakim pravima za sve države.\nUkazao je da su osnove za jačanje ekonomskog prostora već postavljene kroz prve potpisane sporazume.\nZaev je kazao da se trenutno radi na inicijativi da se ukinu prepreke za mobilnost kvalifikovane radne snage, pri čemu je bitno da se dogovori međusobno priznavanje diploma.\nPodsećajući da je ranije postignut dogovor o smanjenju rominga, kazao je da svi ti napori moraju biti nastavljeni jer su oni podsticaj za razvoj ekonomije, a da i reforme moraju biti dalje sprovođene kako bi se povećavala makroekonomska stabilnost u regionu.\n"Naš cilj je da pretvorimo naš region u prostor gde neće biti prepreka za kretanje robe, novca, radne snage", poručio je makedonski premijer.\nOn je istakao da je neophodna i veća harmonizacija investicionih politika, jer tu postoji veliki potencijal za čitav region da poveća priliv stranih investicija, za generisanje novih radnih mesta i harmonizaciju sa evropskom politikom.\nZaev je podvukao je da je neophodno pojačati, kroz saradnju, atraktivnost regiona kao dobro mesto za ulaganje.\nUkazao je i da digitalizacija pruža veliki neiskorišćeni potencijal, koji bi mogao biti dalji motor razvoja.\n"Implementacija novih inicijativa u regionu zahteva snažno partnerstvo vlada regiona, privrede, ali i podržavalaca sa strane", zaključio je Zaev.\nPremijer Makedonije Zoran Zaev istakao je danas da je veoma bitno suzbijanje korupcije, kako u regionu, tako i samoj Makedoniji u cilju privlačenja ulaganja, te preneo da su zbog takvih optužbi pod istragom dva člana njegove vlade, koja je na vlasti tek odnedavno.\n"Moj prioritet je da se u Makedoniji ne ponavljaju greške prošlosti, pre svega korupcija. Zakon mora da važi jednako za sve, jer samo tako može da se omogući dolazak investicija", podvukao je Zaev na panelu\n"Šta smo naučili i kako da primenimo najbolje prakse u Makedoniji i regionu" u okviru Samita "Makedonija 2025".\nUpoznao je javnost, kako je rekao, po prvi put, da se dva člana njegove vlade nalaze pod istragom. Na osnovu prijave građana, prema njegovim rečima, pokrenuta je istraga protiv dva lica, koja su u vladi, a koja je na vlasti tek od kraja leta.\n"Rade samo dva meseca i već su pod istragom. Dalje detalje ne želim da kažem", kazao je premijer.\nPrema njegovim rečima, vlada je fokusirana na to kako da se uspešno bori protiv korupcije, i nada se podršci građana u tome. Borba protiv korupcije neophodna je za poboljšanje poslovnog okruženja, naglasio je on.\nZaev je istakao da mora postojati nulta tolerancija prema korupciji, rekavši da ona mora biti iskorenjena, i da to mora biti prioritet ne samo Makedonije, već celog regiona.\nSamit "Makedonija 2025" je regionalna platforma za razmenu najnovijih svetskih trendova u poslovanju, investicijama, tehnološkim inovacijama i odgovornom liderstvu.\nZoran ZaevMakedonijasamitMakedonija 2025EU


JAVNI POZIV za podnošenje aplikacija za Projekat podrške mladim osobama za započinjanje posla – “Start – up” - Karijera: Edukacija - BoljiPosao.com\nJAVNI POZIV za podnošenje aplikacija za Projekat podrške mladim osobama za započinjanje posla – “Start – up”\nPrivredna komora Kantona Sarajevo i Ministarstvo privrede Kantona Sarajevo objavljuju Javni poziv za realizaciju Projekta podrške mladim osobama za započinjanje posla – “Start – up”.\nProjekat predstavlja razvoj i promociju preduzetničkog duha i podsticanje preduzetništva mladih, kao i unapređenje efikasnosti i institucionalne podrške poslovanju i razvoju subjekata male privrede (u daljem tekstu: MSP) i preduzetnika u skladu sa Zakonom o poticaju razvoja male privrede.\nPravo na učešće u Projektu, u skladu sa uslovima iz Javnog poziva, imaju fizička lica koja nemaju zaposlenje, ali imaju kvalitetnu poslovnu ideju za samozapošljavanje i samostalni početak biznisa. Ciljnu grupu čine: mladi u dobi od 18 do 30 godina (u trenutku objavljivanja Javnog poziva).Ukupna raspoloživa sredstva za realizaciju Projekta iznose: 460.000,00 KM.\nPrijave za I fazu Projekta, sa potrebnom dokumentacijom, dostavljaju se najkasnije u roku od 30 dana od dana objavljivanja u dnevnim novinama.\nAplikacijski obrazac može se preuzeti u prostorijama Privredne komore Kantona Sarajevo ili na web-stranicama Komore i Ministarstva privrede:\nJavni poziv (.pdf)\nObjava Javnog poziva u dnevnim listovima (.pdf)\nTagovi: Privredna komora KS, Ministarstvo privrede KS, start-up, poziv\nSrijeda, 15.08.2018. / www.pksa.ba


Nova era saradnje NATO i EU | Autonomija\nNATO i Evropska Unija objavili su "novu važnu eru" saradnje u trenutku kada vlada velika neizvesnost oko spoljne politike novoizabranog američkog predsednika Donalda Trampa i njegovog stava prema Severnoatlantskoj alijansi\nNATO i Evropska Unija objavili su „novu važnu eru“ saradnje u trenutku kada vlada velika neizvesnost oko spoljne politike novoizabranog američkog predsednika Donalda Trampa i njegovog stava prema Severnoatlantskoj alijansi.\nMinistri spoljnih poslova članica NATO-a složili su se u Briselu oko plana mera koje se odnose, između ostalog, na borbu protiv sajber pretnji, ratovanja informacijama, saradnju u pomorskim operacijama i poboljšanje odbrane okolnih zemalja.\nOznačili smo prekretnicu u našim naporima da ojačamo saradnju i partnerstvo između NATO-a i EU, rekao je generalni sekretar NATO Jens Stoltenberg na konferenciji za novinare u Briselu, gde su se okupili ministri spoljnih poslova zemalja članica NATO.\n“Pozdravljamo sve što može da poboljša uslove za dijalog sa Rusijom. Verujemo da su izuzetno važni dijalog i direktna komunikacija u situaciji kada su tenzije pojačane. Ne želimo novi Hladni rat, ne želimo konfrontaciju sa Rusijom. I dalje ćemo težiti konstruktivnijim odnosima sa Rusijom”, rekao je Stoltenberg.\nVisoka predstavnica EU za spoljnu i bezbenosnu politiku Federika Mogerini rekla je da „započinje novo poglavlje saradnje između EU i NATO“.\n“Opseg i priroda izazova, takođe i mogućnosti, je nešto novo i tako veliko, da niko od naših članova ili saveznika ne može sam da se nosi sa tim, već treba da izgradimo mostove i saveze da radimo zajedno na tome”, navela je visoka predstavnica.\nOna je primetila da građani sve više traže bezbednost.\n“Dakle, imamo kolektivnu dužnost i odgovornost da im pružimo bezbednost”, poručila je Mogerini.\nKeri: Angažman SAD u NATO nepromenjen\nAmerički državni sekretar Džon Keri izjavio je da će angažman SAD u NATO-u „ostati nepromenjen“ posle izbora republikanca Donalda Trampa za američkog predsednika.\nPromena administracije neće promeniti posvećenost Amerike našim obavezama u NATO-u, rekao je on.\n„Nadam se da smo veoma konstruktivno razgovarali o značaju NATO i našoj posvećenosti mnogim pitanjima na kojima zajednički radimo – počev od Avganistana, preko borbe protiv terorizma do operacija u Egejskom moru zbog migranata u cilju podrške zemljama koje su prve na udaru ovog problema”, izjavio je Keri.\nOn je naveo da je danas ključno ponovo uveriti svakog u značaj NATO-a, odnosa sa Alijansom, “kao i potrebe da zajednički osiguramo snažnu Evropu, snažnu Severnoatlantsku alijansu, zajedničke vrednosti. Takođe, jedinstvo je veoma, veoma bitno“.\nU međuvremenu je odlazeći američki predsednik Barak Obama u poslednjem velikom govoru posvećenom bezbednosnim pitanjima upozorio da SAD neće biti u stanju da zbrišu terorizam korišćenjem vojne moći.\nU govoru koji je održao u vazduhoplovnoj bazi Mekdil u Tampi na Floridi Obama je rekao da je njegova administracija uspela da učini Al Kaidu „senkom onoga što je nekada bila“ i naterala tzv. Islamsku državu da ustukne, ali da će terorizam ostati pretnja po SAD.\nStoltenberg o prisustvu Rusije na zapadnom Balkanu\nGeneralni sekretar NATO-a, Jens Stoltenberg, takođe je rekao da Alijansa primećuje povećano prisustvo Rusije na zapadnom Balkanu, navodeći da će taj vojni savez na rusku propagandu odgovoriti otvorenom debatom i činjenicama.\n“Nećemo odgovoriti na rusku propagandu propagandom, već otvorenom debatom, jer verujemo da će na duže staze činjenice i istina nadjačati”, rekao je Stoltenberg, prenose lokalne agencije.


Ukoliko planirate da putujete i posetite Australiju, biće vam potrebna turistička viza.\nNijedna turistička viza ne dozvoljava da radite u Australiji, ali postoji mogućnost da studirate na nekom kursu koji traje do 3 meseca.\nPostoji više različitih strimova, zasnovanih na motivu posete Australiji:\nPoslovna poseta -Za ovaj tip vize aplicirate ukoliko putujete u Australiju zbog kraće poslovne posete. Ovo uključuje generalne poslovne obaveze, pregovore ili učešće na konferencijama. Morate biti van Australije kada aplicirate i u trenutku kada vam stigne odgovor na aplikaciju.\nSponzorisana porodična poseta - Za ovaj tip vize aplicirate ukoliko idete u posetu bliskoj rodbini ili članu porodice u Australiji koji je državljanin ili stalni rezident Australije i koji će vas sponzorisati za ovu vizu. Uslovi za ovaj tip su nešto rigorozniji u odnosu na turističku posetu i potrebno je da sponzor uplati depozit za ovu vizu koji se vraca kada aplikant napusti zemlju..\nOrganizovana tura iz Kine - Namenjena je državljanima Kine koji putuju u organizovanim turističkim grupama u Australiju.\nOmogućava turističku ili poslovnu posetu Australiji na period od 3, 6 ili 12 meseci.\nNo further stay uslov\nUkoliko na vašoj vizi ne postoji “No further stay” uslov, imate pravo da aplicirate za novu vizu, dok ste u Australiji.\nZa turističku vizu aplicira se online preko sajta imigracione službe Australije.\nTaksa za obradu aplikacije iznosi 140AUD, dok vreme procesiranja vize varira od 17 do 28 dana.


Pristupanjem sajtu Bebi centar (bebicentar.shopmania.biz), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPrilikom popunjavanja registracionog formulara na sajtu Bebi centar (bebicentar.shopmania.biz), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Bebi centar (bebicentar.shopmania.biz) ili neku treću stranu, sa kojom Bebi centar (bebicentar.shopmania.biz) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Bebi centar (bebicentar.shopmania.biz), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Bebi centar (bebicentar.shopmania.biz) niti će zahtevati, niti će ćuvati informacije vezane za Vašu kreditnu karticu.


Vlada Kantona Sarajevo prihvatila Izmjene i dopune Programa održavanja, rekonstrukcije i izgradnje saobraćajnica u KS | Ministarstvo saobraćaja Kantona Sarajevo\nVlada Kantona Sarajevo prihvatila Izmjene i dopune Programa održavanja, rekonstrukcije i izgradnje saobraćajnica u KS\nVlada Kantona Sarajevo je na danas održanoj 136. sjednici prihvatila Izmjene i dopune Programa održavanja, rekonstrukcije i izgradnje saobraćajnica na području Kantona Sarajevo za ovu godinu, a kojeg su joj predložili Ministarstvo saobraćaja i Direkcija za puteve KS.\nKako je istaknuto ovom prilikom, primarni razlog za pomenute izmjene odnosile su se na uvrštavanje sredstava dodijeljenih Kantonu Sarajevo iz prikupljenih sredstava u okviru ubiranja akciza u iznosu od 1.470.000 KM, a koja su namijenjena za održavanje, rekonstruciju i izgradnju saobraćajnica u KS.\nPrema ovom programu u koji su uključene danas prihvaćene izmjene i dopune, tokom ove godine planirana je rekonstrukcija, izgradnja ili sanacija 68 saobraćajnica u KS, i to sredstvima u ukupnom iznosu od 16.006.000 KM. Do sada je veći dio planiranih radova na terenu i izveden, dok je manji ostao da se realizira do kraja ove godine.\nU Programu je posebno obrazložena i naglašena realizacija dva kapitalna projekta, a koja se odnose na izgradnju I i IX tranverzale sredstvima koja su osigurana u Budžetu KS u konkretnom iznosu od 28.258.294,33 KM.\nU okviru IX transverzale, istaknuto je kako je okončana zakonom propisana tenderska procedura koju je provela Općina Novi Grad, izabran izvođač radova, te najavljeno kako bi se što prije trebala započeti rekonstrukcija ulice Džemala Bijedića, i to sredstvima koja su osigurana u Budžetu KS.\nTakođer je naglašeno da bi radovi na izgradnji II faze Prve transverzale, a koja se odnosi na izgradnju dionice od kružnog toka na Barama do ulaza u projektom planirani tunel kroz Kobilju Glavu, trebali započeti tokom narednog mjeseca, jer su i za ovu dionicu osigurana kantonalna budžetska sredstva.


Izveštaj o aktivnostima januar - april 2006. - Žene u crnom\nIzveštaj o aktivnostima januar - april 2006.\nKao i do sada, ovim izveštajem pružamo kratak pregled aktivnosti realizovanih u prethodnom tromesečju a za šire informacije možete nam se obratiti ili posetiti naš web site.\nULIČNE AKCIJE (protesti, performansi, kampanje za prikupljanje potpisa, itd.)\n27. februara – Prijepolje, komemorativni mirovni marš 'Pamtimo' povodom 13. godina zločina u Štrpcima, počinjenog nad bošnjačkim civilima 27. februara 1993.\nU ovoj akciji su učestvovale aktivistkinje i aktivisti Mreže Žena u crnom iz više gradova Srbije, kao i druge organizacije za ljudska prava.\n8. mart – Beograd: Međunarodni dana žena-akcije za žensku solidarnost i ženska ljudska prava i povodom toga organizovano je više akcija:\n- predaja potpisa Ambasadi SAD-a u Beogradu 'Žene kažu NE ratu – Stop ratu u Iraku – u okviru međunarodne ženske akcije koju su pokrenule aktivistkinje iz SAD-a ( Code pink) za povlačenje trupa iz Iraka; ovoj akciji prethodilo je prikupljanje potpisa u celoj Srbiji u okviru Mreže Žena u crnom.\n- predaja protestnog pisma Ambasadi Rusije u Beogradu povodom davanja garancije za lečenje S. Miloševića, kao i zahtev za prestanak vojnog i policijskog nasilja u Čečeniji.\n- Ženski mirovni performans na Trgu Republike u Beogradu protiv klerikalizacije društva u Srbiji Naučila sam lekciju; u performansu u izvođenju Instituta za angažovanu umetnost učestvovale su aktivistkinje Mreže Žena u crnom iz oko dvadesetak gradova Srbije, kao i aktivistkinje autonomnih ženskih grupa iz Beograda.\n- Nećemo nazad – branimo svoja prava – Ženski mirovni marš glavnim gradskim ulicama;\n- Akcije pred Skupštinom Republike Srbije: predaja pisma u vezi sa našim zahtevom za usvajanjem Rezolucije Žena u crnom Žene, mir, bezbednost (podnete 31. oktobra 2005.) i narodnom inicijativom Ne u naše ime protiv zakona o pomoći haškim optuženicima i njihovim porodicama (inicijativa je realizovana aprila 2004.i još uvek nije uvrštena na dnevni red skupštinskog zasedanja).\n1. april – Zaječar: ženska mirovna akcija – performans, deljenje letaka.\n6. april – Beograd: Hoćemo demokratiju, ne teokratiju! – protestna akcija i performans Instituta za angažovanu umetnost iz Beograda protiv klerikalizacije društva i nacrta Zakona o crkvama i verskim zajednicama; u akciji su učestvovale aktivistkinje iz Mreže Žena u crnom iz svih delova Srbije.\nObuhvata brojne aktivnosti: edukativne projekte, zajedničke kampanje, pokretanje zajedničkih inicijativa, akcija podrške grupama iz Mreže Žena u crnom u raznim krajevima Srbije u vidu predavanja, radionica, tribina, konsultativni i radni sastanci Mreže, itd. Aktivnosti ćemo navesti hronološkim redom:\n- Kraljevo – 28. i 29. januar: u organizaciji ženske grupe 'Fenomena' iz Kraljeva aktivistkinje Žena u crnom iz Beograda održale su radionice i predavanja o civilnom društvu i njegovoj ulozi u suočavanju s prošlošću; o ulozi ženskog aktivizma u izgradnji civilnog društva i mira; o ženskoj mirovnoj politici; seminaru je prisustvovalo 21 aktivista/kinja.\n- Beograd - 4. i 5. februar: sastanak Mreže Žena u crnom Srbije – na ovom radno-konsultativnom sastanku Mreže učestvovalo je 26 predstavnica Mreže iz svih delova Srbije, sastanku su prisutvovale i aktivistkinje iz Crne Gore i Kosova; sastanak je održan u prostorijama Žena u crnom i na njemu su analizirane aktivnosti iz prethodnog perioda (tromesečja), kao i dogovor aktivnosti za naredni period; u okviru razmene informacija o međunarodnoj solidarnosti bilo je reči o Bliskom istoku, Latinskoj Americi, konferenciji Braniteljke ljudskih prava, održanoj u Sri Lanki, kao i o aktivnostima ženskih mirovnih mreža u SAD-u.\n12. februar- Beograd: Sećanja žena oblikuju budućnost Balkana – celodnevni seminar u u prostorijama Žena u crnom, realizovan je u vidu radionica koordinirala je aktivistkinja iz Žene u crnom iz Njujorka uz učešće 21 aktivistkinje Mreže Žena u crnom iz Beograda, Novog Sada, Zaječara, Niša, Kruševca, Vlasotinca.\n13. i 14. februar – Novi Sad - radno-konsultativni sastanak 'podmlatka' Mreže Žena u crnom o 'Letnjem feminističko-pacifističkom kampu mladih', ovom sastanku u organizaciji grupe 'Esperanca' u Novom Sadu prisutvovale su aktivistkinje i aktivisti iz Novog Sada, Beograda, Prijepolja, Sjenice, Leskovca, Babušnice, itd. Dogovoreno je da se pomenuti kamp regionalnog karaktera održi krajem jula 2006.\n4. mart – Leskovac- u organizaciji Ženskog centra iz Leskovca, aktivistkinje iz Beograda i Leskovca, u okviru edukativnog ciklusa Menjamo sebe da bismo promenile svet održale su radionice o solidarnosti i prijateljstvu među ženama kao politici mira.\nOvom jednodnevnom seminaru prisustvovalo je oko tridesetak aktivistkinja iz Leskovca, Vlasotinca i Vučja.\n8. mart – Beograd – u okviru dogovora oko zajedničkih aktivnosti Mreže žena u crnom i srodnih autonomnih grupa iz Beograda, u prostorijama Žena u crnom u Beogradu održani su radni sastanci 15. i 23. februara, kao i 1. i 6. marta.\n8. marta – Beograd – Ljudi u ratu – Govore žene: Ne bilo ga nikad i nigdje, promocija knjige u izdanju Dokumentacionog centra Ratovi 1991- 1999; na promociji su govorile svedokinje ratnih priča iz knjige uz prisustvo aktivistkinja Mreža Žena u crnom iz cele Srbije.\n8. mart – Beograd: Nismo odlučivale o ratu - hoćemo da odlučujemo o miru, promocija ženske mirovne platforme za pregovore o statusu Kosova, kojom su nastavljene zajedničke aktivnosti Mreže Žena u crnom, Srbija i Ženske mreže Kosova.\n1. april – Zaječar: Neda Božinović – Kontinuitet borbe za mir i ženska prava – celodnevni susret posvećen delu Nede Božinović, jednoj od osnivačica Žena u crnom, Beograd, preminuloj 2001. godine. Ovaj susret u organizaciji Žena u crnom, Beograd i Mirovne grupe 'Neda' iz Zaječara obuhvatio je niz aktivnosti:\n- Izložba u holu Skupštine opštine Zaječar – fotografije Nede Božinović iz arhive Žena u crnom, kao i izložba 'Junakinje svakodnevnice', antiratne fotografije Lize Kahane (Lisa Kahane) iz Njujorka;\n- Prezentacija dela Nede Božinović sastojala se iz više segmenata: Antifašizam i zalaganja za ženska prava; Prosvetiteljski i istraživački rad Nede Božinović; Prijateljstvo i aktivistička strast; govorilo je deset aktivistkinja i aktivista iz Beograda i Zagreba, dok su o Mirovnoj grupi Neda, govorile aktivistkinje iz Zaječara.\nPored aktivistkinja i aktivista iz Begrada i Zaječara, ovom susretu su prisustvovale i aktivisti/kinje iz Istočne i jugoistočne Srbije: Boljevca, Babušnice, Bora, Niša, Negotina.\n3. april – Kruševac: interktivno predavanje aktivistkinje Žena u crnom iz Beograda u organizaciji udruženja žena 'Peščanik' iz Kruševca u prisustvo 37 žena.\nOd početka delovanja Žena u crnom, suočavanje s prošlošću predstavlja jednu od najznačajnijih aktivnosti Žena u crnom od početka delovanja, uz stalno obogaćivanje sadržaja rada. Od početka 2005. realizovale smo edukativni projekat istoimenog naziva sa posebnim akcentom na feminističku dimenziju i kreiranje novih vidova tranzicione pravde sa feminističkog stanovišta.U ovom periodu u okviru ovog projekta održano je mnoštvo aktivnosti, od kojih izdvajamo sledeće:\n- Evaluacija jednogodišnjeg rada na projektu 'Suočavanje s prošlošću – feministički pristup'. održana je 3. februara uz učešće koordinatorki radionica i aktivistkinja iz svih regija Srbije, kao i Crne Gore i Kosova. Prethodno s organizovani evaluacioni sastanci u svim regijama u kojima su realizovani seminari.\nU okviru nastavka rada na ovom seminaru, u ovom periodu realizovani su sledeći segmenti:\nKažnjivost zločina preduslov pravednog mira: praćenje suđenja pred Specijalnim sudom- Veće za ratne zločine u Beogradu. U ovom periodu aktivistkinje mreže Žena u crnom su prisustvovale svim ročištima u okviru suđenja 'Škorpionima' za ratni zločin u Trnovu, počinjen jula 1995 (ovaj zločin počinjen nad bošnjačkim civilima čini deo genocida u Srebrenici). Mreža Žena u crnom prati ovo suđenje od samog početka, decembra 2005:\n- 23.- 26. januar – prisustvovale aktivistkinje iz sledećih gradova: Leskovca, Beograda, Vrbas, Novi Sad, Pljevlja (Crna Gora);\n- 21.- 24. februar – prisustvovale aktiviskinje iz sledećih gradova: Babušnica, Kruševac, Vlasotince, Dimitrovgrad, Novi Sad, Beograd;\n- 13.-15. mart: prisustvovale aktivistkinje iz: Beograda, Novog Sada, Pirota, Leskovca;\n- 11.-13. aprila: prisustvovale aktivistkinje iz Pirota, Beograda, Zaječara.\nPored praćenja suđenja, aktivistkinje Mreže Žena u crnom izveštavaju o toku suđenja, imaju svakodnevne susrete sa srodnicama/ima žrtava zločina iz Bosne i Hercegovine koje takođe prate suđenje, što ima izuzetan moralni i emotivni značaj.\n22. februara - organizovan je i susret u prostorijama Žena u crnom sa srodnicama zločina u Trnovu/Srebrenica.\n27. februara – učešće na tribini u Prijepolju povodom 13. godišnjice zločina u Štrpcima.\n15. marta – predavanje aktivistkinja Mreže Žena u crnom o suočavanju s prošlošću sa feminističkog stanovišta u Institutu za filozofiju i socijalnu teoriju u Beogradu.\nJavna saopštenja – vezana su za hitno izručivanje haškom tribunalu svih osumnjičenih za ratne zločine, osudu zloupotreba povodom smrti S. Miloševića, kao i uz 6. april – godišnjicu početka rata u BiH.\nOd početka svog delovanja (1991.) Žene u crnom su u okviru feminističkog angažmana obelodanjivale sve vidove zloupotreba religije, etniciteta, tradicije u političke svrhe a posebno represiju nad reproduktivnim i seksualnim pravima žena. Klerikalizacija društva sve više uzima maha, doveden je u pitanje sekularni karakter države - Srpska pravoslavna crkva postaje jedan od najvažnijih političkih faktora.\nU okviru akcija protiv ovih zabrinjavajućih tendencija, organizovale smo više aktivnosti:\nJavna saopštenja: u ovom izveštajnom periodu oglasile smo se protiv uvođenja crkvenog poreza, protiv nacrta Zakona o crkvama i verskim zajednicama, itd.\nOrganizovale smo i javne tribine, panel diskusije, promocije:\n8. marta – Beograd: Ženska solidarnost naspram rasta fundamentalizma i represije nad reproduktivnim i seksualnim pravima – panel diskusiji održanoj u Centru za kulturnu dekontaminaciju prisustvovalo je 48 aktivistkinja iz sledećih gradova iz Srbije: Leskovac, Novi Sad, Kikinda, Vlasotince, Kraljevo, Kruševac, Zaječar, Subotica, Babušnica, Novi Pazar, Tutin; kao i aktivistkinje autonomnih grupa i nezavisnog sindikata iz Beograda.\n6. aprila: Nove strategije fundamentalizma u Evropi i Severnoj Americi, napad na demokratiju, osnovna ljudska prava, ženska ljudska prava – feminističke strategije protiv fundamentalizama – predavanje Marieme Helie-Lukas, Alžir/Francuska, osnivačice mreže Žene koje žive pod muslimanskim zakonima; predavanje je održano u Centru za kulturnu dekontaminaciju u Beogradu.\nIstom prilikom je promovisan i zbornik Žena u crnom Preteći znaci fundamentalizama- feministički odgovori.\nKoalicija za laičku državu\nPovodom Zakona o crkvama i verskim zajednicama, Žene u crnom su odmah pokrenule akciju senzibilizovanja javnosti i stvaranja solidarne koalicije za očuvanje sekularnog karaktera države kao osnovnog demokratskog i ustavnog principa. U tom cilju održano je u prostorijama Žena u crnom šest sastanaka u periodu od 20. marta do 10. aprila, što je dovelo do pokretanja Koalicije za laičku državu, koju čine sledeće organizacije: Beogradski centar za ljudska prava, Centar za mir i demokratiju, Centar za unapređenje pravnih studija, Glas razlike i Žene u crnom. Zajedničkim radom formulisani su amandmani na pomenuti Zakon, lobirana je i poslanička grupa koja će zastupati amandmane u Skupštini Srbije. Koaliciji se kasnije pridružilo više desetina nevladinih organizacija iz cele Srbije, koje u potpunosti podržavaju amandmane.\n12. aprila – javna rasprava u o Zakona o crkvama i verskim zajednicama u Centru za kulturnu dekontaminaciju uz učešće eksperata i ekspertkinja, aktivistkinja, medija. Koalicija se u pomenutom periodu oglasila brojnim zajedničkim saopštenjima, izjavama za medije, itd.\nPlanirane su aktivnosti koalicije i u narednom periodu.\n7, 8. i 9. april -seminar 'Preteći znaci fundamentalizma- feminističčki odgovori'– Prva faza instruktaže/treninga za aktivistkinje Mreže žena u crnom sastojao se od deset interaktivnih predavanja o najvažnijim pitanjima vezanih za sve vidove fundamentalizma, oblike delovanja, načine delovanja, kao i odgovore na fundamentalističke pretnje, tendencije, pokrete. Predavanje su držale najistaknutije/i stručnjakinje i stručnjnakinje iz oblasti istorije, sociologije, filozofije pre svega iz Srbije, ali i iz Alžira/Francuske, kao i Hrvatske.\nNa ovom seminaru je učestvovalo 57 aktivistkinja Mreže Žena u crnom iz cele Srbije (20 gradova), kao i sa Kosova i Crne Gore (2). Druga faza instruktaže održava se krajem aprila.\nUzajamna podrška- solidarnost na delu\nU ovom periodu prisustvovale smo brojnim suđenjima protiv braniteljki ljudskih prava, pre svega protiv Biljane Kovačević-Vučo, Komitet pravnika za ljudska prava (YUKOM) i to u 16. i 18. januara, 1. februara i 1. marta. Ova suđenja imaju za cilj diskreditovanje, iznurivanje pa i kriminalizaciju civilnog društva i predstavlja deo kampanje koju neki elementi iz sadašnje vlade sprovode od dolaska na vlast (krajem 2003.).\n17. februar – Civilno društvo i vlast – predavanje aktiviste Žena u crnom na Pravnom fakultetu u Nišu u organizaciji Inicijative mladih za ljudska prava iz Beograda.\nDeset godina od smrti Biljane Jovanović (1953-1996), književnice, antiratne aktivistkinje - u okviru brojnih kulturno-političkih aktivnosti realizovanih u periodu od 11. i 18. marta u organizaciji Biljaninih prijateljica i prijatelja, Žene u crnom su učestvovale u raznim segmentima, posebno vezanim za otvaranje ulice Biljane Jovanović, itd.\nNavešćemo neke od najvažnijih:\nŽenska mirovna politika – brošura, 31 stranica\nPreteći znaci fundamentalizama- feministički odgovori, čitanka, 244 stranice, 3 poglavlja: Fundamentalizmi: pojam, karakteristike, načini i polja delovanja; Fundamentalizmi: Napad na osnovna ljudska prava, represija nad reproduktivnim i seksualnim pravima; Fundamentalizmi i feministički odgovor. Zbornik sadrži radove 32 autorke i autora sa skoro svih kontinenata.\nNeda Božinović: Kontinuitet borbe za mir i ženska prava- zbornik radova, 55 stranica.\nU ovom periodu objavile smo brojne liflete, letke, postere povodom 8. marta, kao i materijale vezane za pitanja bezbednosti sa feminističko- pacifističkog stanovišta, kao i letke usmerene protiv svih vidova fundamentalizma.\nU ovom periodu imale smo brojne susrete sa aktivistkinjama međunarodnih ženskih i mirovnih mreža, pre svega u Beogradu. Takođe smo aktivno učestvovale i u drugim aktivnostima, od kojih navodimo samo neke:\n- 19. januar - Zagreb, Centar za mirovne studije, predavanje o feminističko-pacifističkoj politici Žena u crnom.\n1. mart, Beograd - Sigurnost u regionu- uključenje žena u mirovni proces- u organizaciji švedske ženske fondacije Kvinna til Kvinna. Tom prilikom dve ženske mreže: Žene u crnom, Srbija i Mreža žena Kosova dogovorile se o zajedničkim aktivnostima vezanim za monitoring pregovora o statusu Kosova.\n25. marta – Sarajevo, konferencija Civilno društvo na prekretnici – između nedovršene tranzicije i evropske perspektive – u organizaciji nemačke fondacije Heinrich Boll Stiftung.\nPored redovnih sastanaka, u januaru i februaru održan je u prostorijama Žena u crnom ciklus radionica (ukupno 4 radionice) o emotivnoj pismenosti i ženskoj aktivističkoj krivici.\nIzveštaj priredile/i: Ljilja, Miloš, Staša


Lazetić: Pobedu nam mogu doneti dobar pristup i pozitivna energija - Sport - Dnevni list Danas\nPočetna » Sport » Lazetić: Pobedu nam mogu doneti dobar pristup i pozitivna energija\nŽarko Lazetić Foto: Beta/Branislav Božić\n„Radnički u poslednjih deset utakmica ima samo jedan poraz i to od Crvene zvezde, što samo po sebi govori koliko su jak protivnik. U dobroj su formi, pobedili su i u Kup utakmici, bolje su pozicionirani od nas na tabeli, tako da smo svesni da je pred nama teška i zahtevna utakmica“, rekao je Lazetić, prenosi klub.\nLazetić, koji je na utakmici protiv Kolubare u Kupu Srbije prvi put bio na klupi TSC-a, istakao je da pobeda u tom meču „sama po sebi ne garantuje novu“.\n„Za nove pobede potrebni su dobar pristup, dobra energija i sprovodjenje onoga na čemu radimo na treninzima. Verujem da ukoliko budemo takvi na predstojećem meču, ako dobro izadjemo na teren, možemo zasluženo da trijumfujemo“, rekao je on.\n„Ja sam odmah po dolasku u TSC rekao da trenutna pozicija kluba na tabeli nije realna i da je na svima nama da iz dobre energije izvučemo neke osnovne principe igre koje želimo da sprovodimo, a koji će nam pomoći da dodjemo do povoljnog rezultata“, rekao je Lazetić.\n„Utakmica sa Radničkim je idealna da se bodovno približimo vrhu tabele na kome TSC po svom kvalitetu treba da bude“, zaključio je on.\n„Ekipa je na dobrom putu i nadam se da će to biti dovoljno za dobre rezultate u naredne tri utakmice koje su pred nama“, naveo je Banjac.\nfk tscfudbalska Super liga SrbijeŽarko Lazetić


Crnoj Gori pobeda i nada za plasman u 1/2 EP! - Sportske novosti\nNaslovna Ostalo Rukomet Crnoj Gori pobeda i nada za plasman u 1/2 EP!\nCrnoj Gori pobeda i nada za plasman u 1/2 EP!\nReprezentacija Crne Gore je savladala reprezentaciju Srbije sa 28:27 u neizvesnoj utakmici druge faze EP za rukometašice u Francuskoj. Crna Gora je odlično koristila svoja dva najjača oružja: brzog centra i krila Martu i Jovanku, dok je Srbija kao i protiv Rusije zbog greški (najviše u orfanizaciji napada) platila ceh.\nSrbiji nažalost nisu pomogla ni čak 12 golova kapitena Katarine Krpež – Šlezak, pa je Crna Gora na krilima Jovanke Radičević i Miline Raičević dala sebi nadu za plasmanom u 1/2.\nZa tako nešto Crnoj Gori će osim pobede nad podeljenom reprezentacijom Danske koja je danas deklasirana od Rusije (olimpijske prvakinje su slavile sa čak 11 golova razlike – 32:21), biti potrebno i da Srbija pobedi domaćina Francusku.\nPrethodni tekstCentar Bayerna OUT nekoliko nedelja!\nSledeći tekstLjubičić vodio Cibonu, a Klarkovi Budućnost do pobeda u Aba ligi


Uz predsednicu Park samo pet odsto građana - Dnevni list Danas\nPočetna » Svet » Uz predsednicu Park samo pet odsto građana\nNajmasovnije demonstracije u Južnoj Koreji u poslednjih 30 godina\nUz predsednicu Park samo pet odsto građana\nIslednici istražuju tvrdnje da se Čoi Sun-sil, prijateljica predsednice Park Gun-hje, mešala u različite državne poslove iako nije bila podvrgnuta bezbednosnoj proveri i da je finansijski profitirala od veza sa predsednicom\nStotine hiljada Južnokorejaca bilo je na ulicama Seula do kasnih sati u subotu uveče u do sada najvećem skupu kojim se traži ostavka predsednice Park Gun hje zbog sve šireg skandala u koji je umešana jedna od njenih najbližih prijateljica.\n0Piše: Borislav Korkodelović 14. novembra 2016. 12.08\nViše od milion ljudi, po procenama organizatora, a 260.000 po proračunima policije preplavilo je Trg Gvangvamun u jednom od najvažnijih centara metropole od oko 11 miliona stanovnika.\nKažu da je skup bio najmasovniji u proteklih 30 godina. Porede ga sa onim iz 1987. godine kada se preko milion Južnokorejaca izlilo na ulice što je primoralo tadašnjeg šefa vojnog režima, generala Čun Du-hvana da prihvati zahtev da budu održani direktni predsednički izbori.\nGlavne ulice oko trga koji je na jednom kraju oivičen nekadašnjom carskom palatom Gvangvamun, a na drugom statuama srednjovekovnih ličnosti, najslavnijeg nacionalnog vojskovođe admirala Ji Sun-sina, dok je u sredini statua najomiljenijeg kralja Seđonda, bile su krcate ljudima. Muškarci i žene, stari i mladi, nosili su natpise „Daj ostavku Park Gun hje“ i izvikivali parole protiv njene sadašnje administracije.\nMiting protiv konzervativne predsednice Park je organizovalo više od 1.500 liberalnih i naprednih građanskih organizacija. Bio je to treći skup subotom otkako su u septembru mediji počeli da pišu o skandalu povodom optužbi za nezakonite radnje prijateljice predsednice Čoi Sun-sil.\nIslednici istražuju tvrdnje da se Čoi mešala u različite državne poslove iako nije bila podvrgnuta bezbednosnoj proveri i da je finansijski profitirala od veza sa predsednicom. Čoi, kao i dva ranija predsedničina savetnika su u pritvoru zbog navodnih krivičnih dela.\nPredsednica Park se dva puta javno izvinila sunarodnicima, što se u Južnoj Koreji smatra velikim udarom na ugled državnika. No izgleda da nije uspela da smiri bes javnosti, možda i zato što nije do kraja objasnila svoju ulogu u skandalu. Pravni stručnjaci kažu da ona možda nije želela da bude stvoren utisak da daje uputstva za tekuću istragu, što bi izazvalo još veće optužbe njenih političkih protivnika.\nIslednici nisu sugerisali da je predsednica očekivala profit od postupaka Čoi, koja je prikupila na različite načine donacije velikih kompanija za dve neprofitabilne organizacije vredne preko 70 miliona dolara. Mnogi u zemlji međutim misle da su ta sredstva bila namenjena i predsednici Park pošto joj početkom 2018. bude istekao petogodišnji mandat.\nNi jedan predsednik Južne Koreje, izuzev Ro Te ua sa početka devedesetih nije bio umešan u bogaćenje dok je bio na položaju. Rođaci i bliski saradnici nekih od njih su to činili, zbog čega su završavali u zatvoru.\nIslednici su najavili da će početkom iduće nedelje direktno postavljati pitanja predsednici Park, što će biti prvi put u istoriji da šef države bude pod istragom. Južnokorejski ustav ne dozvoljava da važećem predsedniku bude suđeno, ali su neki visoki zvaničnici sugerisali da je postavljanje pitanja predsednici, kao deo šire istrage, dozvoljeno. Sama Park je pristala da odgovara.\nPredsednicu Park u ovom trenutku podržava samo pet odsto ispitanih, najniži nivo otkako se u Južnoj Koreji rade takva istraživanja. Među mladima, ona gotovo da i nema sledbenika.\nZa sada su opozicione stranke umerenije od javnosti u zahtevima. One traže da se predsednica povuče iz bavljenja domaćim poslovima i to prepusti budućem premijeru koji bi bio predstavnik najšire koalicije, a da zadrži ovlašćenja za spoljne poslove i odbranu.\n„oni (opozicione partije i radnički sindikati) su prosevernjački levičari koji pokušavaju da uruše demokratiju,“ ocenio je zvaničnik jedne konzervativne grupe. Son Sang-de, izdavač konzervativnog glasila NJuztaun je mišljenja da bi Park trebalo da uvede vanredno stanje i pohapsi „komuniste.“\nPoziciju predsednice Park otežava još nekoliko činjenica. Među njima su nedoumice koje još traju u vezi s potonućem trajekta Sebel kada je blizu 400 ljudi, uglavnom srednjoškolaca, izgubilo život, a javnost se pita da li su vlasti mogle više da učine za njihovo spasavanje. Dalje, privreda Južne Koreje, članice Grupe 20, usporava poslednjih godina. Tu je i večito pitanje bezbednosne pretnje iz Severne Koreje koje postaje sve veća. Konačno, sa dolaskom Donalda Trampa u Belu kuću, odnosi sa najvažnijim partnerom Sjedinjenim Američkim Državama postaju komplikovaniji na ekonomskom i vojnom planu.\nDo sada se nije dogodilo da neki južnokorejski predsednik ne završi svoj jedini petogodišnji mandat.\nLakmus za Trampa\nVlasti Južne Koreje su svesne da bi politička previranja u njihovoj zemlji mogao da iskoristi za širenje svog manevarskog prostora severnokorejski vođa Kim DŽong un, odgovoreno je Danasu u Ministarstvu ujedinjenja u Seulu. Kim DŽong un je u nedavnoj prošlosti koristio velike i značajne međunarodne i događaje u Južnoj Koreji za probe svog nuklearnog programa, rekao je jedan zvaničnik prošle nedelje u Seulu.\nU ministarstvu spoljnih poslova u Seulu su odgovorili da vlada i institucije Južne Koreje normalno funkcionišu usred uzavrele atmosfere zbog afere sa bliskom prijateljicom predsednice Park. Zvaničnici Ministarstva su, međutim, primetili da bi politika prema Severnoj Koreji mogla da bude jedan od lakmus testova za administraciju novog predsednika SAD Donalda Trampa.\njuzna koreja, protestSeul